Ποιοι ελληνικοί προορισμοί «φιγουράρουν» στις πρώτες θέσεις λιστών μεγάλων ταξιδιωτικών οδηγών\nΣτις Lonely Planet και National Geographic Traveller, δύο από τους μεγαλύτερους στον κόσμο ταξιδιωτικούς οδηγούς, ελληνικοί προορισμοί “φιγουράρουν” στις πρώτες θέσεις λιστών.\nΣυγκεκριμένα, σύμφωνα με ανακοίνωση του ΕΟΤ, η Κρήτη, η Μάνη, η Κάλυμνος, η Λέρος, τα Μετέωρα και οι Δελφοί, είναι μερικοί από τους προορισμούς που έχουν την τιμητική τους. Ειδικά για την τοπική κουζίνα, τις θεματικές ταξιδιωτικές εμπειρίες καθώς και την αξεπέραστη φιλοξενία των κατοίκων της. Παράλληλα, ένα από τα πανέμορφα νησιά της Ελλάδα, η Αλόννησος, ξεχώρισε για τους θησαυρούς που κρύβει στο βυθό της θάλασσας.\nΠαρόλο που βρισκόμαστε εν μέσω πανδημίας,, οι δύο ταξιδιωτικές πλατφόρμες και τα περιοδικά των ομίλων τους, προτείνουν στα εκατομμύρια των αναγνωστών τους παγκοσμίως, να διατηρήσουν ζωντανό το όνειρο της εξερεύνησης και να σχεδιάσουν στις μελλοντικές τους διακοπές σε «πράσινους» και ποιοτικούς γευστικά προορισμούς.\nΗ Ελλάδα αναδείχθηκε από το Lonely Planet ως ο κορυφαίος γαστρονομικός προορισμός του κόσμου στην βιώσιμη και φιλική προς το περιβάλλον διατροφή, για το 2021. Όπως αναφέρει χαρακτηριστικά η αρθρογράφος Kate Armstrong:\n«Οι Έλληνες είναι “πράσινοι” για αιώνες. Η πανάρχαια συνήθεια της καλλιέργειας λαχανικών, της συγκομιδής ελιών και της προετοιμασίας μεταξένιου ελαίου, και το μαγείρεμα με ντομάτες, φρέσκο ψάρι και άγρια χόρτα είναι ο κανόνας για τους περισσότερους, είτε ζουν σε ένα νησί είτε στην ηπειρωτική χώρα. Εάν σε ένα χωριό δεν υπάρχει μοναδικό τοπικό φαγητό από ένα άγριο βότανο ή λαχανικό που παράγεται στην περιοχή, μπορείτε να είστε σίγουροι ότι θα έχουν τη δική τους εκδοχή για ένα πιο παραδοσιακό, εθνικό πιάτο».\nΣτο μεταξύ οι αρθρογράφοι του National Geographic χαρακτηρίζουν την υποθαλάσσια περιοχή της Αλοννήσου «μια υδαρή χώρα των θαυμάτων». Όπως ενημέρωσαν την Υπηρεσία ΕΟΤ Μ.Βρετανίας θα αποτελέσει το πρωτοσέλιδο της έκδοσης Ιανουαρίου / Φεβρουαρίου. Κατέληξαν στην επιλογή της, αναδεικνύοντας το Εθνικό Θαλάσσιο Πάρκο Αλοννήσου και Β. Σποράδων ως το θεμέλιο για την αειφορία του προορισμού, που σχετίζεται με μοναδικά ιστορικά ευρήματα, όπως το ναυάγιο της Περιστέρας.\nΣύμφωνα με την περιγραφή, «το πρώτο υποβρύχιο μουσείο της Ελλάδας στο ναυάγιο της Περιστέρας στην Αλόννησο, αποτελεί μία μοναδική εμπειρία για όλους τους αυτοδύτες και δικαίως αποκαλείται και «Παρθενώνας των Ναυαγίων». Βρίσκεται υποθαλάσσια του εντυπωσιακού φυσικού Εθνικού Θαλάσσιου Πάρκου Αλοννήσου και Βορείων Σποράδων, που ιδρύθηκε το 1992 για την προστασία της απειλούμενης μεσογειακής φώκιας», όπως τονίζουν.\nΕλλάδαελληνικά νησιάΕλληνικοί προορισμοίΤαξίδιαταξιδιωτικοί προορισμοί\nΗ Παγώνη συνάντησε τη… Παγώνη (vids)\nΜπαλατσινού: “Νιώθω ευγνωμοσύνη που όλα πήγαν κατ’ ευχήν”\nΤομ Χανκς: Θα παρουσιάσει εκπομπή για την ορκωμοσία του Μπάιντεν\nΈλενα Ακρίτα για Σεφερλή: “Όσοι πηγαίνουν εκεί γίνονται θύματα και στόχοι”


Μουστοκούλουρα με Πετιμέζι - Το Κλασικόν\nΑρχική σελίδα / Αρτοσκευάσματα / Μουστοκούλουρα με Πετιμέζι\nΜουστοκούλουρα με Πετιμέζι ποσότητα\nΜουστοκούλουρα με Πετιμέζι: Υγιεινή Απόλαυση\nΑπολαύστε τα Μουστοκούλουρα με Πετιμέζι για την ακαταμάχητη γλυκιά τους γεύση, χωρίς τύψεις, μιας και είναι ιδιαιτέρως θρεπτικά και χορταστικά!\nΤα Μουστοκούλουρα με Πετιμέζι είναι μαλακά και αφράτα. Παρασκευάζονται με αλεύρι, πετιμέζι και μούστο. Ο μούστος είναι είναι ο χυμός που παράγεται από το πάτημα των καρπών του κλήματος, τα σταφύλια. Παίρνει το χρώμα του από τις χρωστικές ουσίες του φλοιού των σταφυλιών, οπότε μπορεί να είναι από λευκωπός έως ερυθρός. Τα Μουστοκούλουρα έχουν πάντα καφετί χρώμα, τόσο από τον μούστο όσο και από το πετιμέζι.\nΣερβίρετέ τα με κουλουράκια πορτοκαλιού, για ακόμα περισσότερη νοστιμιά, ή προτιμήστε τα με ζάχαρη, για την παραδοσιακή τους γεύση.\nΜουστοκούλουρα με Πετιμέζι, γιατί να τα προτιμήσετε\nΓιατί το πετιμέζι είναι πλούσια πηγή σιδήρου


Δ. Μελισσανίδης: Μέσω της ΕΠΟ ο Ολυμπιακός έλεγχε διαιτησία και δικαιοδοτικά όργανα\nHome /Posts/ΑΘΛΗΤΙΚΑ/Δ. Μελισσανίδης: Μέσω της ΕΠΟ ο Ολυμπιακός έλεγχε διαιτησία και δικαιοδοτικά όργανα\nΒαρύτατες καταγγελίες για τον ρόλο της ΕΠΟ και του πρώην προέδρου της Γ. Σαρρή περιλάμβανε η κατάθεση του Δημήτρη Μελισσανίδη στη δίκη των 28 κατηγορούμενων για αλλοίωση αποτελεσμάτων σε ποδοσφαιρικούς αγώνες το διάστημα από το 2012 έως το 2015.\nO Γιάννης Αλαφούζος δεν έδωσε το «παρών» στη δικαστική αίθουσα και μέσω των συνηγόρων του ενημέρωσε ότι είναι σε ταξίδι εκτός Αθηνών. Απών ήταν και ο Π. Φύσσας, ο οποίος ύστερα από επικοινωνία της έδρας ενημέρωσε ότι είναι ασθενής του ιού Η1Ν1.\nΜεθαύριο (Τετάρτη) θα καταθέσουν οι Γ. Αλαφούζος και Κ. Βασσάρας και την προσεχή Παρασκευή οι Π. Φύσσας και Αλ. Κούγιας.\nΔ. Μελισσανίδης: Το μπλοκ Σαρρή υποστήριζε μόνο τον Ολυμπιακό\n«Εκείνη την εποχή ήμουν αντιπρόεδρος μιας θυγατρικής της ΑΕΚ που έφτιαχνε το γήπεδο στη Νέα Φιλαδέλφεια, σήμερα διευθύνω την ΑΕΚ», ξεκίνησε την κατάθεσή του ο Δ. Μελισσανίδης και συνέχισε λέγοντας ότι από το 2013 και μετά «τα πράγματα είχαν πάρει τέτοια τροπή που δεν μπορούσε να το ελέγξει κανείς».\n«Υπήρχε ένα μπλοκ μέσα στην ΕΠΟ, με πρόεδρο τον Σαρρή, που εξυπηρετούσε μόνο τον Ολυμπιακό», συνέχισε ο μάρτυρας και τόνισε ότι ο Ολυμπιακός μέσω της ΕΠΟ «έλεγχε τους δύο βασικούς πυλώνες, τη διαιτησία και τα δικαιοδοτικά όργανα». Αναφερόμενος στην ΚΕΔ, είπε ότι «είναι λίγο να τη χαρακτηρίσω όργανο, είναι ίσως υπάλληλοι, σίγουρα θύματα» και πρόσθεσε ότι «όποιος δεν ήταν στο σύστημα της ΕΠΟ, πήγαινε στο ψυγείο».\nΑναφέρθηκε επίσης στο πόρισμα του εισαγγελέα Πρωτοδικών Αρ. Κορέα, «το οποίο ήρθε στην ΕΠΟ και η ΕΠΟ δεν έκανε τίποτα, αυτό για μένα τα λέει όλα».\nΣτην επισήμανση του εισαγγελέα να αναφερθεί σε συγκεκριμένα περιστατικά, ο μάρτυρας είπε: «Στον τελικό Κυπέλλου του Ολυμπιακού με τον Αστέρα Τρίπολης το 2013 ήταν καθαρό πέναλτι και το έπνιξαν οι διαιτητές γιατί ήταν μιλημένοι, όλη η Ελλάδα το είδε. Δεν ξέρω αν ήταν στην αρμοδιότητα του Γιάχου ή και του διαιτητή που ήταν στη γραμμή. Ολυμπιακός – ΑΕΚ στο Κύπελλο, έπαιζε διαιτητής από τον Πύργο που φαινόταν καθαρά ότι ήταν υπέρ του Ολυμπιακού. Αλλά το έκανε τόσο φανερά που ήταν εξοργιστικό. Πάντα θα υπάρχουν και σφάλματα, αλλά εκείνη την εποχή έλεγαν στους διαιτητές “θα πας εκεί και θα κάνεις αυτό”».\n«Ούτε άγιος είμαι, ούτε ψάλτης στην εκκλησία, ξέρω τι μου γίνεται, αλλά εκείνη την εποχή γίνονταν όργια»,\nΣε ερώτηση για τις καταγγελίες σχετικά με αγώνα του Ολυμπιακού με τη Βέροια, είπε: «Ο Γεωργέας, ένας αθλητής με ήθος και αρχές, πήγε από την ΑΕΚ να παίξει στη Βέροια. Οταν ξαναγύρισε στην ΑΕΚ, τον ρώτησα τι έγινε τότε. Και μου είπε “πρόεδρε, ντρέπομαι που είμαι ποδοσφαιριστής, μπήκαν στα αποδυτήρια και μας είπαν να κάτσουμε να χάσουμε, τους είπα να με βγάλουν έξω για να μην αποβληθώ μόνος μου”. Αυτό έκανε ο Γεωργέας και ο Καφές, έμειναν έξω».\nΓια τον ίδιο αγώνα επικαλέστηκε όσα του είπε και ο τότε προπονητής της Βέροιας Καλαϊτζίδης, ότι τους είπαν να χάσουν και πως φοβόταν επειδή τον απειλούσαν. «Τον έπαιρνε τηλέφωνο ο πρόεδρος της Βέροιας, εκείνος με το σούπερ μάρκετ. Ο Καλαϊτζίδης αντέδρασε, δεν του έκανε το χατίρι, βγήκε εγώ. Ο Αρβανιτίδης ήταν. Του είπα “αν σε απειλήσουν ξανά να μου το πεις και θα κοιτάξω να σε προστατέψω”. Μέσω κοινού φίλου και λόγω κοινής ποντιακής καταγωγής είχα γνωριστεί μαζί του. Από την πρώτη στιγμή του είπα να πάει σε αστυνομία και εισαγγελέα. Νομίζω πήγε… Κάποια στιγμή ο Γεωργέας μου είπε ότι φοβάται, του είπα να πει την αλήθεια. Παιδί είναι, λογικό είναι να φοβάται».\n«Ο κύριος Ζωγράφος δεν ήταν τίποτα και έγινε αρχιδιαιτητής. Πριν ήταν ταξιτζής νομίζω. Και έγινε πρόεδρος της ΚΕΔ επί Σαρρή, όχι επί Πιλάβιου. Την ημέρα που έγινε το ατύχημα δεν ειδοποίησε ούτε την αστυνομία, ούτε την εισαγγελία, αλλά μόνο τον πρόεδρο του Ολυμπιακού και τον Σαρρή και αυτοί οι δύο ήταν που πήγαν στο νοσοκομείο», είπε στη συνέχεια και σχολίασε: «Τι ψάχνουμε; Το κόκκινο φασόλι;». «Όταν χτυπήθηκε ο Ζωγράφος, τα δικαιοδοτικά όργανα έστειλαν εμένα κατηγορούμενο ότι τον χτύπησα εγώ. Για να καταλάβετε πώς ήταν οργανωμένο το σύστημα. Βέβαια, πήγα αλλά δεν υπήρχαν λόγοι για μένα», συνέχισε ο Δ. Μελισσανίδης.\nΧαρακτήρισε, επίσης, «καλύτερη τη σημερινή κατάσταση στον χώρο του ποδοσφαίρου, δεν θα γίνει ποτέ γάλα» και πρόσθεσε: «Μετά τα κακουργήματα που έγιναν τα τελευταία χρόνια, γιατί μιλάμε για κακουργήματα, ενδιαφερθήκαμε κι εγώ και ο Αλαφούζος και ο Σαββίδης να το φτιάξουμε. Το 2015 στηρίξαμε την επιλογή του κυρίου Γραμμένου. Είναι ένας δικηγόρος, έντιμος, καθαρός και άμεμπτος. Ο Σαρρής ήταν ένας καλός άνθρωπος, έντιμος αλλά, με όλο το σεβασμό, ήταν η Φιλιππινέζα της ΕΠΟ με τη μεταφορική έννοια».\nΧρ. Σάββας: Με απείλησε ο Σαρρής\nΝωρίτερα ολοκληρώθηκε η κατάθεση του Χρήστου Σάββα, πρώην προέδρου της ΕΠΣ Κοζάνης και πρώην αναπληρωτή προέδρου της ΚΕΔ.\n«Υπήρχε μια ομάδα με επικεφαλής τον Θόδωρο Κουρίδη, που έκαναν κουμάντο στο ελληνικό ποδόσφαιρο μαζί με τον Γιάννη Παπακωνσταντίνου και τον Αριστείδη Σταθόπουλο», κατέθεσε ο μάρτυρας και χαρακτήρισε τον πρώην νομικό σύμβουλο της ΕΠΟ, Θ. Κουρίδη, ως «τον άνθρωπο που ήταν πάντα πίσω από την κουρτίνα, τράβαγες την κουρτίνα και τον έβλεπες από πίσω, εδώ και 30 χρόνια αυτό».\n«Ο Θ. Κουρίδης συμμετείχε παρασκηνιακά στον καταρτισμό των πινάκων διαιτητών του 2012», είπε επίσης και κατήγγειλε ότι έχει υποστεί «τα πάνδεινα στα χρόνια της διοίκησης Σαρρή. Δεχόμουν απειλές. Μέχρι και σε χαντάκι μου είπαν ότι θα βρεθώ αν δεν έπαιρνα πίσω τις καταθέσεις μου».\n«Ο Σαρρής με απείλησε όταν ήρθε στην Κοζάνη. Υποθέτω ότι συμμετείχε σε αυτό όλη η ομάδα», είπε επίσης και απέφυγε να πει άλλα ονόματα.\nΟι 28 κατηγορούμενοι\nΟι οκτώ πρώτοι κατηγορούνται και για το πλημμέλημα της σύστασης συμμορίας\nΕκλογές Μελισσοκομικού Συλλόγου Ν. Πιερίας.\nΚυνισμός Άδωνι: Επιζήμια για την οικονομία η προστασία της πρώτης κατοικίας


Η συντήρηση του αγάλματος της έφιππης Νηρηίδας ή Αύρας εντάσσεται στο πλαίσιο των εργασιών συντήρησης που πραγματοποιήθηκαν σε ένα σύνολο γλυπτών της ύστερης κλασικής περιόδου από την περιοχή της Επιδαύρου. Το άγαλμα είναι κατασκευασμένο από πεντελικό μάρμαρο.\nΒασικό στοιχείο της κατάστασης διατήρησης του έργου ήταν η απώλεια της αρχικής επιφάνειας και των ανάγλυφων λεπτομερειών λόγω του φαινομένου της κυψέλωσης. Αποτέλεσμα του μηχανισμού δράσης των διαλυτών αλάτων ήταν η επιφανειακή και υποεπιφανειακή αποσάθρωση, η αποδυνάμωση της συνοχής των κρυστάλλων του μαρμάρου και η παρουσία έντονων ρηγματώσεων. Σε συνδυασμό με την εναπόθεση επικαθίσεων από ατμοσφαιρικούς ρύπους και αιωρούμενα σωματίδια, η επιφάνεια του έργου είχε υποστεί εκτεταμένη χρωματική αλλοίωση.\nΟι επεμβάσεις συντήρησης που πραγματοποιήθηκαν είχαν στόχο την αναστολή των μηχανισμών διάβρωσης, την ανάκτηση της συνοχής του υλικού και την βελτίωση των μηχανικών ιδιοτήτων του καθώς και την αισθητική αποκατάσταση του έργου. Με τη βοήθεια της μακροσκοπικής και μικροσκοπικής παρατήρησης της επιφάνειας του γλυπτού πραγματοποιήθηκε ήπιος καθαρισμός με χρήση επιθεμάτων απιονισμένου νερού. Η στερέωση της επιφάνειας έγινε με κορεσμένο διάλυμα Ca(OH)2 ενισχυμένο με 6%CaCO3. Τέλος, πραγματοποιήθηκε αισθητική αποκατάσταση των γύψινων συμπληρώσεων του γλυπτού και αντικαταστάθηκε η παλαιά βάση στήριξης με νέα μάρμαρινη βάση διατηρώντας την παλαιά συνδεσμολογία η οποία ήταν σε καλή κατάσταση.\nΛαμπρόπουλος Β.Ν., Διάβρωση και Συντήρηση Πέτρας, Αθήνα, 1993


Τα ΤΥΜΠΑΝΑ του ΠΟΛΕΜΟΥ - του Χρ. Γούδη | ΑΡΧΕΙΟΝ ΠΟΛΙΤΙΣΜΟΥ\nΑΡΧΙΚΗ ΣΕΛΙΔΑ / ΕΥΡΩΠΗ ΑΝΑΤΟΛΙΚΗ / ΘΡΑΚΗ ΑΝΑΤΟΛΙΚΗ / ΚΕΙΜΕΝΑ 2 / ΚΩΝΣΤΑΝΤΙΝΟΥΠΟΛΗ / Τα ΤΥΜΠΑΝΑ του ΠΟΛΕΜΟΥ - του Χρ. Γούδη\nΤα ΤΥΜΠΑΝΑ του ΠΟΛΕΜΟΥ - του Χρ. Γούδη\nΕΥΡΩΠΗ ΑΝΑΤΟΛΙΚΗ , ΘΡΑΚΗ ΑΝΑΤΟΛΙΚΗ , ΚΕΙΜΕΝΑ 2 , ΚΩΝΣΤΑΝΤΙΝΟΥΠΟΛΗ Edit\nΠΗΓΗ: ΑΡΧΕΙΟΝ ΠΟΛΙΤΙΣΜΟΥ, 26.5.2022.\nπολεμος, ουκρανια ρωσια χαρκοβο ντονμπας, ηροδοτος γουδης, Τουρκια απωλεια Ανατολικη Θρακη Κωνσταντινουπολη


Συνελήφθη αλλοδαπός που «ρήμαζε» ταξιδιώτες στο αεροδρόμιο Ελ. Βενιζέλος\nlawandorder.gr 21-02-2021 15:18\nΕίχε συλληφθεί και κατά το παρελθόν για κλοπές\nΣυνελήφθη, μεσημβρινές ώρες, στις 19-2-2021 στην Αθήνα, από αστυνομικούς του Τμήματος Ασφαλείας της Διεύθυνσης Αστυνόμευσης Αερολιμένα Αθηνών, αλλοδαπός, για κλοπές στο χώρο του Αεροδρομίου.\nΒρέθηκαν επίσης και κατασχέθηκαν 3.510 ευρώ, 2.200 δολάρια ΗΠΑ, 140 πέσος Μεξικού, καθώς και αποδείξεις αποστολής στο εξωτερικό μεγάλων χρηματικών ποσών.\nΕπιπρόσθετα, ο κατηγορούμενος είχε συλληφθεί και κατά το παρελθόν για κλοπές.\nΟ συλληφθείς οδηγήθηκε, με τη δικογραφία που σχηματίστηκε σε βάρος τους, στον Εισαγγελέα Πλημμελειοδικών Αθηνών.\nΑΕΡΟΔΡΟΜΙΟ ΕΛ. ΒΕΝΙΖΕΛΟΣΑΛΛΟΔΑΠΟΣΚΛΟΠΕΣΣΥΛΛΗΨΗ


Η διαμάχη Αυγουστίνου και Ιερώνυμου, 16 Ιουνίου ε.ε. - Askitikon\nΑρχική Αγιολόγιο Ανδρών Η διαμάχη Αυγουστίνου και Ιερώνυμου, 16 Ιουνίου ε.ε.\nΗ διαμάχη Αυγουστίνου και Ιερώνυμου, 16 Ιουνίου ε.ε.\nΓιορτάζουμε και πάλι τη μνήμη του αγίου Αυγουστίνου, επισκόπου Ιππώνος, που έζησε τον 4ο αιώνα και υπήρξε μεγάλος πατέρας και διδάσκαλος της Εκκλησίας. Αν και υπήρξε μεγάλος πατέρας και διδάσκαλος, μεγάλος άγιος και μεγάλος άνδρας, εν τούτοις στο ευρύ πλήρωμα του λαού ήταν ένας άγνωστος άγιος.\nΌπως άγνωστοι είναι τόσοι μεγάλοι πατέρες και διδάσκαλοι της Εκκλησίας.\nΟ λαός πολλές φορές έχει την τάση ν’ ασχολείται με αγίους που θεραπεύουν νόσους, κάνουν θαύματα, επιλύουν θαυματουργικά κάποια ακανθώδη προβλήματα της ζωής, και παραβλέπει την τεράστια προσφορά μεγάλων πατέρων της Εκκλησίας, που με το ανεκτίμητο συγγραφικό, κηρυκτικό και ποικίλο ποιμαντικό τους έργο έγιναν στύλοι και θεμέλιοι λίθοι του οικοδομήματος της Εκκλησίας.\nΆγνωστος λοιπόν άγιος ο ιερός Αυγουστίνος. Τα τελευταία χρόνια όμως έγινε γνωστός και στο λαό.\nΣε πλήθος λαού, σ’ ολόκληρο τον κόσμο. Και αιτία ο επίσκοπος Φλωρίνης, ο επίσκοπός μας, ο οποίος με πλείστες εκδηλώσεις έφερε κοντά στο λαό το μεγάλο άγιο. Τιμήθηκε ο επίσκοπός μας να φέρει το όνομα του ι. Αυγουστίνου, αλλά και ο ίδιος τίμησε τον άγιο άνδρα.\nΤώρα μάλιστα, που έγινε κτήτωρ της ιεράς αυτής μονής, κατόρθωσε, η μνήμη του ι. Αυγουστίνου να μένει ζωντανή αενάως.\nΔιότι συνεχώς θα τιμάται ο άγιος, συνεχώς θα γίνεται το πανηγύρι του κάθε χρόνο· και συνεχώς θα γίνεται πιο γνωστός και προσιτός στο λαό με το έργο των εδώ ενασκούμενων μοναζουσών.\nΑλλά σήμερα γιορτάζει μαζί με τον ι. Αυγουστίνο και ένας άλλος μεγάλος πατέρας της Εκκλησίας που έζησε την ίδια εποχή, με τεράστιο συγγραφικό έργο και με ποικίλη προσφορά στην Εκκλησία. Ο άγιος Ιερώνυμος. Άγνωστος κι αυτός άγιος.\nΚ’ ενώ η Εκκλησία μας τους γιορτάζει μαζί, όπως τον Πέτρο και τον Παύλο, εν τούτοις εμείς τόσα χρόνια, που γνωρίσαμε τον ι. Αυγουστίνο με τις γιορτές της μνήμης του στη Φλώρινα, αγνοούμε τον άγιο Ιερώνυμο.\nΚαι αγνοούμε και τις σχέσεις μεταξύ των δυο αγίων ανδρών, οι οποίες τόσα έχουν να μας διδάξουν. Επιτρέψτε μου λοιπόν σήμερα δι’ ολίγων ν’ αναφερθώ στον ιερό τούτο άνδρα και να μιλήσω για τις σχέσεις των δυο αγίων.\nΟ Ιερώνυμος γεννήθηκε στη Δαλματία, σπούδασε στη Ρώμη, και ταξίδευσε πολύ στην Ανατολή, όπου γνωρίστηκε με μεγάλους πατέρες της Ανατολικής Εκκλησίας, όπως τον Γρηγόριο τον Θεολόγο, το Δίδυμο τον τυφλό και άλλους.\nΑσκήθηκε στην έρημο της Συρίας και της Παλαιστίνης, χειροτονήθηκε πρεσβύτερος στην Αντιόχεια, και τελικά εγκαταβίωσε στην Βηθλεέμ, όπου και απέθανε.\nΗ ζωή και η δράση του τόσο στην Ανατολή όσο και στη Δύση τον κάνουν να ανήκει τόσο στην ανατολική Εκκλησία όσο και στην δυτική και να συνιστά «ενωτική εκπροσώπηση των δυο Εκκλησιών» που ήταν αδιαίρετες τότε.\nΓνώριζε καλά τα ελληνικά και τα εβραϊκά. Γι’ αυτό έκανε πλήθος μεταφράσεις Ελλήνων πατέρων στα λατινικά. Μετέφρασε την αγία Γραφή στα λατινικά, η δε μετάφραση αυτή που ονομάσθηκε Vulgata -δηλαδή κοινή, λαϊκή, δημοτική θα λέγαμε- είναι από το 384 μ.Χ. η επίσημη μετάφραση της δυτικής «εκκλησίας».\nΑναφέρεται, ότι υπήρξε ένας από τους έξη πολυγραφώτερους συγγραφείς της αρχαιότητας. Στα γραπτά του δεν γίνεται πουθενά μνεία του Filioque.\nΗ σοφία, το τεράστιο συγγραφικό έργο και η …ακόλαστη ζωή υπήρξαν κοινά γνωρίσματά του με τον ι. Αυγουστίνο. Έζησε βίο ακόλαστο στα νιάτα του· ακόμη και μετά τη βάπτισή του. Από το 365 μέχρι το 375 διήρκεσε η άσωτη ζωή του.\nΤο 375 μετανόησε και έφυγε για άσκηση στη Συρία. Πλην όμως οι αναμνήσεις των σαρκικών παθών τον ταλαιπώρησαν επί μακρόν και στην έρημο, και χρειάσθηκε σκληρός αγώνας για τις κατανικήσει.\nΗ χάρη του Θεού έχει δύσκολο έργο να επιτελέσει ακόμη και στις ψυχές των αγίων. Και είναι παρήγορο αυτό για μας.\nΓιατί δείχνει ότι οι άγιοι, που τόσο θαυμάζουμε για τα αξιοθαύμαστα σημεία της ζωής τους, είναι οστούν εκ των οστέων μας και σαρξ εκ της σαρκός μας, αφού και αυτοί είχαν πτώσεις και αδυναμίες.\nΣυνεπώς ας μη απογοητευώμεθα. Μπορούμε ν’ αγιάσουμε και εμείς, αν αγωνισθούμε.\nΕκτός όμως από τα κοινά σημεία με τον ι. Αυγουστίνο, υπήρξαν και αντιθέσεις, συγκρούσεις, διαξιφισμοί, συμπλοκές μεταξύ των δυο ιερών ανδρών.\nΥπάρχει μια ομάδα επιστολών μεταξύ του ι. Αυγουστίνου και του αγίου Ιερωνύμου, που αντηλλάγησαν από το 395 έως το 405 και αποκαλύπτουν μια θεολογική διαμάχη μεταξύ τους.\nΟ άγιος Αυγουστίνος, όπως μαρτυρούν οι επιστολές αυτές, κατηγόρησε τον Ιερώνυμο ότι στο έργο του περί επιφανών ανδρών (De viris illustribus) έβαλε και βίους αιρετικών.\nΜάλιστα είπε μια σκληρή φράση, ότι του φάνηκε να βλέπει στην αγία τράπεζα να συλλειτουργούν δαίμονες και άγγελοι μαζί.\nΗ σύγκρουση, που κράτησε μια δεκαετία (395-405), προσέλαβε οξύτητα, θυελλώδη μαχητικότητα, σφοδρούς χαρακτηρισμούς, πικρόχολα σχόλια.\nΟι επιστολές, που προαναφέραμε, ζωγραφίζουν τους δυο αγίους σε μια μακρόχρονη θεολογική ξιφομαχία, όπου ο καθένας αναπτύσσει τα τεχνάσματά του, επιδεικνύει το ταλέντο του, αλλά αποκαλύπτει και τις προσωπικές αδυναμίες του.\nΗ σύγκρουση αυτή των δυο ανδρών μας υπενθυμίζει την σύγκρουση Παύλου και Βαρνάβα για το αν θα πάρουν μαζί τους τον μετέπειτα ευαγγελιστή Μάρκο· τη σύγκρουση Πέτρου και Παύλου για το θέμα της τηρήσεως των μωσαϊκών διατάξεων· τη σύγκρουση μεταξύ Χρυσοστόμου και των αντιπάλων του Θεοφίλου Αντιοχείας, Κυρίλλου Αλεξανδρείας και Επιφανίου Κύπρου· τη σύγκρουση του αγίου Μελετίου Αντιοχείας και του Μ. Αθανασίου με αφορμή το Αντιοχειανό σχίσμα· τη σύγκρουση Ιγνατίου – Φωτίου· και τόσων άλλων.\nΚαι οι διαμάχες αυτές δεν ήταν ακαδημαϊκοί διαξιφισμοί και φιλοσοφικοί διάλογοι, αλλά συγκρούσεις γεμάτες φωτιά και λάβα· έσταζαν αίμα και χολή, πίκρα και φαρμάκι, μίσος και αντίθεση.\nΣυγκλονίζεται κανείς όταν μελετά τη σύγκρουση Χρυσοστόμου- Θεοφίλου Αλεξανδρείας από την αγριότητα που προσέλαβε.\nΉ την φοβερή σύγκρουση των οπαδών του Ιγνατίου με τους οπαδούς του Φωτίου. Και τα χάνει κυριολεκτικά παρακολουθώντας το άγιο Μελέτιο, ένα πράο και καλοκάγαθο άνθρωπο-τόσο ανεξίκακο, ώστε έφθασε στο σημείο να καλύπτει με τον μανδύα του τον έξαρχο, που τον εξόριζε κατ’ εντολή των Αρειανών, για να τον γλυτώσει από τον λιθοβολισμό των ορθοδόξων.\nΕν τούτοις, όταν κάποτε έφθασε στην Αντιόχεια ο Μ. Αθανάσιος, του απαγόρευσε να λειτουργήσει και δεν δέχθηκε να τον συναντήσει.\nΚαι όμως η Εκκλησία, επειδή γνωρίζει ότι «είς άγιος, είς Κύριος, Ιησούς Χριστός», και ότι οι άγιοι δεν παύουν να είναι και άνθρωποι και μετά το βάπτισμά τους, και δεν παύουν να έχουν κάποιες ατέλειες που μόνο ο θάνατος θα τους δώσει τέλος, όλους τους προαναφερομένους τους έχει αγίους, και μάλιστα ορισμένους τους γιορτάζει την ίδια μέρα, όπως τον Πέτρο και τον Παύλο ή τους σημερινούς αγίους Ιερώνυμο και Αυγουστίνο.\nΒέβαια η Εκκλησία δεν αμνηστεύει τις διαμάχες, ούτε μας ενθαρρύνει να μιμηθούμε τα τυχόν ελαττώματα των αγίων· απλώς αναγνωρίζει την προσφορά τους, βλέπει ότι το ενεργητικό ήταν μεγαλύτερο από το παθητικό τους, και δίδει μέσα στο αγιολόγιό της την ενότητα που θα επικρατήσει απόλυτα στον ουρανό.\nΠαρόμοιες αντιθέσεις και σήμερα ταλαιπωρούν την Εκκλησία. Θεολογικές διαμάχες, αντιδράσεις σε μεταρρυθμιστικές ενέργειες, προσωπικές διενέξεις και συμφέροντα, δίνουν αφορμή για φοβερές τρικυμίες και αντάρες, οι οποίες γίνονται αιτία να σκαμπανεβάζει το πλοίο της Εκκλησίας. Ανθρώπινα φαινόμενα όμως…\nΑς τα βλέπουμε με κάποια συγκατάβαση, χωρίς να τα κάνουμε ιδεώδη και ιδανικά μας. Ας είναι χαραγμένη βαθειά στο μυαλό μας η εντολή του Χριστού «Εν τούτω γνώσονται πάντες ότι εμοί μαθηταί εστε, εάν αγάπην έχητε εν αλλήλοις» (Ιωαν. 13,34), και ας αγωνιζόμαστε πάση θυσία να την εφαρμόσουμε.\nΑς μη ξεχνάμε επίσης, ότι «ατέλεστος η τελειότης» στον χριστιανισμό και ότι στην πράξη διαφέρει το δέον από το ον. Λέγει ο Χριστός· «Μη κτήσεσθε χρυσόν μηδέ άργυρον μηδέ χαλκόν εις τας ζώνας υμών, μη πήραν εις οδόν μηδέ δυο χιτώνας μηδέ υποδήματα» (Ματθ. 10,9-10).\nΚι όμως λέγει ο Παύλος· «Τον φαιλόνην, όν απέλιπον εν Τρωάδι παρά Κάρπω, ερχόμενος φέρε…» (Β΄Τιμ. 4,13). Άρα, σχολιάζει ο ι. Χρυσόστομος, είχε και δεύτερο επανωφόρι, αφού ένα φορούσε και το άλλο είχε αφήσει στο Κάρπο.\nΚαι φυσικά έπρεπε να έχει, λέγει ο ασκητικός και σκληρός απέναντι στα υλικά αγαθά πατήρ· διότι όταν έπλενε π.χ. τον ένα χιτώνα έπρεπε να έχει άλλον· δεν θα έμενε γυμνός…Και στις πράξεις λέγει ο άγγελος στον Πέτρο που τον απελευθερώνει· «Περίζωσαι και υπόδησαι τα σανδάλιά σου» (Πραξ.12,8).\nΆρα, παρατηρεί ο ι. Χρυσόστομος, ο Πέτρος είχε σανδάλια ενώ το απαγόρευσε ο Χριστός. Και ο άγγελος δεν του λέγει, άσε τα σανδάλια, αφού το απαγορεύει ο Χριστός, κ’ έλα ξυπόλητος· ούτε τον επιτιμά γι’ αυτά· αλλά του λέγει· «Βάλε τα σανδάλια σου, σφίξε τα λουριά τους και έλα».\nΤου μιλά, δηλαδή, με επιείκεια, με κατανόηση, με αγάπη. Αντιλαμβάνεται την ανθρώπινη αδυναμία και ασθένεια.\nΚαι στην προς Φιλιππησίους επιστολή του αποστόλου Παύλου, μια πολύ όμορφη επιστολή, μια επιστολή που απευθύνεται σε μια χαριτωμένη και πνευματική εκκλησία, τη μόνη που δεχόταν ο Παύλος να τον ενισχύει με εφόδια και χρήματα, γιατί κατάλαβε ότι είναι άδολοι και αγνοί και απλοί χριστιανοί, βλέπουμε να αναφύονται αντιθέσεις και διαστάσεις και σχίσματα.\nΓι’ αυτό ο Παύλος τους συμβουλεύει, να πράττουν «μηδέν κατά εριθείαν ή κενοδοξίαν, αλλά τη ταπεινοφροσύνη αλλήλους ηγούμενοι υπερέχοντας εαυτών». Και συνεχίζει· «Μη τα εαυτών έκαστοτε σκοπείτε, αλλά και τα των ετέρων έκαστος.\nΤούτο γάρ φρονείσθω εν υμίν ό και εν Χριστώ Ιησού, ός εν μορφή Θεού υπάρχων ουχ αρπαγμόν ηγήσατο το είναι ίσα Θεώ, αλλ’ εαυτόν εκκένωσε μορφήν δούλου λαβών…» ( Φιλιπ. 2,3-7).\nΣτο τελευταίο δε κεφάλαιο της επιστολής βλέπουμε να γίνεται λόγος για δυο γυναίκες, την Ευδοξία και την Συντύχη, οι οποίες ήταν σπουδαία ιεραποστολικά πρόσωπα, γνωστά στην Εκκλησία των Φιλίππων, και οι οποίες «συνήθλησαν» με τον Παύλο και των οποίων «τα ονόματα εν βίβλω ζωής».\nΚαι όμως αυτές πρέπει να είχαν μια διάστασι, μια διαφωνία. Γι αυτό ο Παύλος τις παρακαλεί «το αυτό φρονείν εν Κυρίω» (Φιλιπ. 4,3). Να έχουν ταυτότητα ιδεών και πράξεων, ώστε να μη συγκρούονται, παρ’ όλο που τα ονόματά τους είναι «εν βίβλω ζωής».\nΠροηγούμενο άρθροΠως φτιάχνουμε κόλλυβα\nΕπόμενο άρθροΠόσο μεγάλη φιλοσοφία, αλήθεια, είναι η μνήμη του θανάτου


Η ομογένεια της Βρισβένης έχασε έναν μοναδικό άνθρωπο – The Panhellenic Post\nBrisbane, Αυτραλία.- Πάνω από 1.500 ομογενείς συγκεντρώθηκαν πριν από λίγες μέρες στον ιερό ναό Αγ. Γεωργίου Brisbane, για να αποχαιρετήσουν τον Κυριάκο Σκλάβο, που έφυγε από τη ζωή πρόωρα και αιφνιδιαστικά, σε ηλικία μόλις 42 ετών.\nΟ Κυριάκος ή Έρικ, όπως τον γνώ\nριζαν πολλοί συμπάροικοι, καταγόταν από τα Κύθηρα, ήταν ακτινολόγος στο επάγγελμα και πολύ γνωστός στην ομογένεια της Βρισβάνης, όχι μόνο λόγω της δουλειάς του, αλλά κυρίως λόγω της γενναιοδωρίας του. Ήταν πάντα έτοιμος να βοηθήσει και να προσφέρει αφιλοκερδώς τις υπηρεσίες του σε κάθε ασθενή του που αντιμετώπιζε οικονομικά προβλήματα, αλλά παράλληλα ζητούσε και από συναδέλφους του γιατρούς όταν αυτό χρειαζόταν, να βοηθήσουν.\nΓεννήθηκε στην Βρισβάνη το 1973, σπούδασε Ιατρική στο Πανεπιστήμιο Queensland και το 2006 με συναδέλφους του άνοιξε την QSCAN, ένα διαγνωστικό κέντρο που σιγά-σιγά μεγάλωσε και εξαπλώθηκε με περισσότερες κλινικές σε όλη τη Βρισβάνη.\nΠατέρας τριών παιδιών και στο απόγειο της ζωής του και της καριέρας του, ο Κυριάκος με τον αιφνίδιο θάνατό του λόγω ανακοπής, άφησε πίσω του δυσαναπλήρωτο κενό όχι μόνο στην οικογένειά του αλλά και στην παροικία της Βρισβάνης.\n«Δεν ήταν τυχαίο το γεγονός ότι στο άκουσμα του άσχημου νέου, έσπευσε ένας τόσο μεγάλος αριθμός συμπαροίκων στην κηδεία του» είπε χαρακτηριστικά ο φίλος και συνάδελφος του εκλιπόντα, παθολόγος Νίκος Κόμηνος. «Ο Έρικ ήταν σπάνιος άνθρωπος, ένας αλτρουιστής και οραματιστής. Ακόμα δεν μπορούμε να πιστέψουμε πώς συνέβη το μοιραίο. Νιώθουμε όλοι ότι χάσαμε έναν αδελφό μας».\nΣυνάδερφοι, φίλοι και συγγενείς του μετά το αναπάντεχο νέο του θανάτου του και γνωρίζοντας ότι ο Έρικ τα τελευταία χρόνια μαζί με τους υπόλοιπους συνεταίρους του είχε χρεωθεί για να δημιουργήσει την QSCAN, πήραν την πρωτοβουλία για το μέλλον της 12χρονης Τριανταφυλλιάς, του 8χρονου Αλέξανδρου και του 7χρονου Σταμάτη, να ξεκινήσουν έναν έρανο.\nΤα χρήματα αυτά θα διατεθούν για τις σπουδές των τριών ορφανών καθώς όπως χαρακτηριστικά ανέφερε ο κ. Κόμηνος «παρά το ότι πολλοί στο άκουσμα της επιχειρηματικής του δραστηριότητας θα υπέθεταν ότι ο Κυριάκος είχε καταφέρει να αποκαταστήσει οικονομικά την οικογένειά του, αυτό δεν ισχύει. Γι’ αυτό αποφασίσαμε και εμείς να κάνουμε ό,τι μπορούμε για τα παιδιά του» ανέφερε, καλώντας όσους θέλουν να προσφέρουν να καταθέσουν τη δωρεά τους στον λογαριασμό (trust) με στοιχεία:\nAccount Number: 11-051-6040\n[Απώλεια], [Αυστραλία], [Ομογένεια]


(Αρχή) Ο Απόκληρος - Page 3\nGreek One Piece RPG :: Περιοχές :: South Blue :: Endless Waste Share |\n(Αρχή) Ο Απόκληρος\nΌνομα Χαρακτήρα : Bagman\nSubject: Re: (Αρχή) Ο Απόκληρος Tue Oct 10, 2017 5:09 am\nΔέκα λεπτά αργότερα ο Glatose είχε επιστρέψει στους πρόσκαιρους συντρόφους του.\n-Τα κατάφερες; Έβαλες φωτιά στην κουζίνα;\n-Ακόμα καλύτερα. Δεν μπόρεσα να πλησιάσω την κουζίνα αλλά ανακάλυψα την αποθήκη με τα πυρομαχικά.\nΟι υπόλοιποι επτά πάγωσαν στο άκουσμα της τελευταίας φράσης.\n-Πες μου πως δεν έβαλες φωτιά στην μπαρουταποθήκη…\n-Φυσικά και έβαλα. Με τέτοιον αντιπερισπασμό θα καταφέρουμε να ξεγλιστρήσουμε ανενόχλητοι.\nΟ Ψαράνθρωπος έπιασε τον Glatose από τον λαιμό. Τα μάτια του είχαν πυρακτώσει και τα ρουθούνια του πετάριζαν.\n-Είσαι εντελώς τρελός, φώναξε ενώ τον έσφιγγε. Θα πεθάνουμε όλοι από την έκρηξη. Γρήγορα στις βάρκες.\nΚαθώς έτρεχαν προς το κατάστρωμα άκουσαν πίσω του φωνές. Οι ναύτες στην κουζίνα είχαν εντοπίσει την φωτιά και προσπαθούσαν να την σβήσουν. Μάταια όμως. Λίγα δευτερόλεπτα αργότερα η μπαρουταποθήκη ανατινάχτηκε με διαδοχικές εκρήξεις. Ο Glatose ένιωσε πρώτα το οστικό κύμα στην πλάτη του, ύστερα την βίαιη θερμότητα και τελευταίο τον εκκωφαντικό ήχο που τον κούφανε. Πέταξε από το κατάστρωμα στον ουρανό και στην συνέχεια προσγειώθηκε στην θάλασσα δεκάδες μέτρα μακριά από το φλεγόμενο πλοίο. Ένιωσε να βουλιάζει όμως ένα χέρι τον τράβηξε στην επιφάνεια. Ήταν ο ψαράθρωπος.\n-Πού είναι οι άλλοι;\nSubject: Re: (Αρχή) Ο Απόκληρος Tue Oct 10, 2017 5:26 am\n-Ανάθεμα και αν ξέρω που τους έστειλε η έκρηξη. Έλα, πρέπει να φύγουμε από εδώ. Δεν θες να μάθεις τι υπάρχει στο βάθος της θάλασσας.\nΜε το φως από το φλεγόμενο πλοίο να τον βοηθά, ο Glatose πιάστηκε από μία σανίδα και άφησε τον ψαράνθρωπο να τον τραβήξει μακριά από το πλοίο, μέσα στην νύχτα. Ταξίδευαν πολύ γρήγορα, εξαιτίας του ψαρανθρώπου, αλλά και πάλι χρειάστηκε περίπου μία ώρα μέχρι να φτάσουν στην στεριά. Στα μισά του ταξιδιού τους άρχισε να φυσάει ένα ελαφρύ αεράκι, πράγμα που σήμαινε ότι είχαν ξεφύγει από την φονική calm belt. Ο Glatose ένιωθε την γούνα του τσουρουφλισμένη και το κεφάλι του να κουδουνίζει. Η μύτη του αιμορραγούσε ακατάσχετα. Μόλις πάτησε στην αμμουδιά σωριάστηκε ανάσκελα. Τα αστέρια στροβιλίζονταν στον ουρανό. Έχανε τις αισθήσεις τους.\n-Δεν ξέρω εάν πρέπει να σε ευχαριστήσω ή να σε σκοτώσω, είπε ο ψαράθρωπος στεκάμενος από πάνω του.\nΟ πάνθηρας δεν κατάφερε να απαντήσει. Τα πάντα σκοτείνιασαν.\nΣυνήλθε με τον ήλιο να τον τυφλώνει. Σήκωσε τον κορμό του και έβηξε ανεξέλεγκτα. Ο ψαράνθρωπος είχε εξαφανιστεί. Κοίταξε γύρω του προσπαθώντας να προσανατολιστεί αλλά κρύος ιδρώτας τον έλουσε παρότι η ζέστη ήταν αφόρητη. Στην άλλη άκρη της παραλίας είχε προσαράξει το μισοκαταστραμένο πλοίο του ναυτικού. Έμοιαζε περισσότερο με μάζα από παλιοσίδερα και καμένα ξύλα παρά με πλοίο. Κάποιοι από τους marines τον είχαν εντοπίσει και κατευθύνονταν προς το μέρος του. Ο πάνθηρας σηκώθηκε και άρχισε να τρέχει τρεκλίζοντας προς την ενδοχώρα.\nSubject: Re: (Αρχή) Ο Απόκληρος Wed Oct 11, 2017 6:53 am\nΗ ούτως ή άλλως αποπνικτική ζέστη του νησιού συνδυαζόταν με την μαύρη γούνα του δημιουργώντας αφόρητες και επικίνδυνες συνθήκες. Ήδη από τα πρώτα εκατό μέτρα ο Glatose είχε αρχίσει να λαχανιάζει και να χάνει έδαφος. Επιπρόσθετα δεν είχε συνέλθει πλήρως από την χθεσινή του περιπέτεια. Οι marines άρχισαν να πλησιάζουν επικίνδυνα. Στην αρχή άκουγε πίσω του μόνο τις φωνές τους που τον πρόσταζαν να σταματήσει. Ύστερα άκουγε τα βήματα τους πάνω στην άμμο. Σήκωσε τα μάτια και κοίταξε γύρω του αλλά το μόνο που έβλεπε ήταν απέραντες εκτάσεις ερήμου. Η ελπίδα του να βρει κάποια κρυψώνα βούλιαξε. Ένιωσε έτοιμος να καταρρεύσει όταν εντόπισε με την άκρη του ματιού του δυο σιλουέτες πάνω σε έναν αμμόλοφο στα δεξιά. Καβαλούσαν καμήλες που στέκονταν σαν ζωγραφισμένες πάνω στην άγονη γη. Ο πάνθηρας έτρεξε προς το μέρος τους εξαντλώντας την τελευταία ρανίδα της δύναμής του.\n-Βοηθήστε με! Φώναξε καθώς τους πλησίαζε.\nΔεν του πέρασε καν από το μυαλό ποια εικόνα θα σχημάτιζαν οι συγκεκριμένοι άνθρωποι βλέποντας ναυτικούς να κυνηγάνε κάποιον. Το αίσθημα για έκκληση βοήθειας ήταν πρωτόγονο. Ήταν εκείνο ενός άδικα καταδιωκόμενου. Αυτός που του απάντησε φορούσε φαρδιά πολύχρωμα ρούχα που κάλυπταν όλο του το σώμα και ένα μεγάλο ψάθινο καπέλο. Είχε ηλιοκαμένο δέρμα, λεπτό πρόσωπο με ουλές, καστανά κοντά μαλλιά και σκοτεινά μάτια.\nSubject: Re: (Αρχή) Ο Απόκληρος Thu Oct 12, 2017 3:25 am\n-Για δες Pepito, από όλα τα μέρη μόνο εδώ δεν περίμενα να βρω ένα γατάνθρωπο που τον κυνηγούν τα ναυτάκια.\nΟ Pepito μούγκρισε ακατανόητα. Ήταν ένα έγχρωμος άντρας, φοβερά μυώδης και βαρύς με τεράστια χέρια και χοντρό λαιμό. Φορούσε μια ολόλευκη παραδοσιακή στολή νομάδων. Η καμήλα του φαινόταν να υποφέρει υπό το βάρος του.\n-Γιατί σε κυνηγούν τα ναυτάκια;\n-Δεν ξέρω, είπε ψέματα ο Glatose\n-Μάλιστα… Λοιπόν η βοήθεια μου δεν είναι δωρεάν. Εάν θέλεις να σε πάρουμε από εδώ μέχρι την Dolav το κόμιστρο είναι 700.000 belli.\nΟ Πάνθηρας τα έχασε. Δεν είχε εμπειρία από το νόμισμα του έξω κόσμου αλλά αντιλαμβανόταν πως το ποσό ήταν θεόρατο για μία μετακίνηση.\n-Δεν έχω τόσα λεφτά, είπε με στεγνή από το λαχάνιασμα φωνή.\n-Μην ανησυχείς, θα έχεις την ευκαιρία να με ξεπληρώσεις. Καλύτερα να αποφασίσεις γρήγορα γιατί τα ναυτάκια πλησιάζουν.\n-Εντάξει, είπε ο Glatose χωρίς να το σκεφτεί κοιτώντας ταυτόχρονα πίσω του τους marines που ήταν σε απόσταση αναπνοής.\n-Πολύ ωραία. Βιάσου και ανέβα στην καμήλα μου. Αν ανέβεις στου Pepito θα σωριαστεί.\nΠήδηξε στην καμήλα και έφυγαν καλπάζοντας. Οι marines φώναξαν εκνευρισμένα αλλά δεν επιχείρησαν να τους πυροβολήσουν. Το αεράκι του καλπασμού δρόσισε ελάχιστα τον Glatose αλλά εάν δεν έβρισκε κατάλληλα ρούχα για την έρημο θα είχε πρόβλημα στο μέλλον. Με μόνη στάση σε μία μικρή όαση για ξεκούραση συνέχισαν το ταξίδι τους μέχρι που έφτασαν στην Dolav.\nSubject: Re: (Αρχή) Ο Απόκληρος Fri Oct 13, 2017 4:43 am\nΗ συγκεκριμένη πόλη ήταν και η μόνη του νησιού. Είχε τέλειο κυκλικό σχήμα λες και κάποιος αρχαίος γιγάντιος αρχιτέκτονας είχε χρησιμοποιήσει διαβήτη για να σχεδιάσει τα όρια της. Το άλλο της χαρακτηριστικό ήταν πως επεκτεινόταν προς τα κάτω μοιάζοντας με τεράστιο κρατήρα. Μάλιστα πολύ έλεγαν πως ακριβώς αυτό ήταν και ότι είχε δημιουργηθεί από ένα τεράστιο μετεωρίτη ο οποίος πέφτοντας άνοιξε την μεγαλιώδη τρύπα και κρυσταλοποίησε την άμμο στα τοιχώματά της, λόγο της υψηλής θερμοκρασίας της σύγκρουσης. Την μέρα και μέχρι να πέσει ο ήλιος η θερμοκρασία της ανέβαινε τουλάχιστον δέκα βαθμούς πάνω από εκείνη της ερήμου. Όμως αυτό δεν ήταν το χειρότερο. Η συγκεκριμένη πόλη είχε μετατραπεί στο σπίτι κάθε παράνομου της South Blue αποτελώντας το κέντρο της μαύρης αγοράς. Μπορεί το νησί να μην παρήγαγε σχεδόν τίποτα όμως καθημερινά σκιώδεις έμποροι έφταναν στην πόλη για αγοροπωλησίες. Οι κλεψιές, οι βιαιοπραγίες και οι φόνοι ήταν πιο συχνά φαινόμενα από ότι η βροχή σε εκείνα τα μέρη. Κεντρική αρχή δεν υπήρχε για να επιβάλει την τάξη ούτε οι marines φαίνονταν να ενδιαφέρονται ιδιαίτερα για το φτωχό νησί. Οι λιγοστοί νομοταγείς πολίτες είχαν γίνει νομάδες και δεν εμφανίζοντας παρά σπάνια στην πόλη. Όλα τα παραπάνω ο Glatose δεν τα γνώριζε. Το μόνο που είδε φτάνοντας ήταν ημιδιαλυμένα κτήρια στο χρώμα της άμμου και ύποπτες φιγούρες να ελλοχεύουν σε κάθε γωνία. Επίσης ολόκληρη η πόλη μύριζε κατρουλιό.\nSubject: Re: (Αρχή) Ο Απόκληρος Fri Oct 13, 2017 5:17 am\nΟι δύο άντρες οδήγησαν τον Glatose χαμηλότερο επίπεδο της πόλης καθώς η νύχτα έπεφτε για τα καλά. Μπήκαν σε ένα καταγώγιο που μύριζε ιδρώτα και ρούμι, γεμάτο μεθυσμένους άντρες οι οποίοι χαιρέτησαν τους νεοεισαχθέντες με σεβασμό. Συνέχισαν σε ένα ήσυχο δωμάτιο στο πίσω μέρος της ταβέρνας και τελικά έκατσαν γύρω από ένα στρογγυλό γλιτσιασμένο τραπέζι. Ο άντρας που είχε μιλήσει στον πάνθηρα του έδωσε να πιει αρκετό νερό και ύστερα του σερβίρισε ρούμι.\n-Το όνομα μου είναι Isaak. Έχω αρκετές μπίζνες στην πόλη και έξω από αυτή. Θα αντιληφθείς γρήγορα πως είμαι κάτι σαν δήμαρχος εδώ πέρα. Ποιο είναι το όνομα σου και πως κατέληξες εδώ;\n-Με λένε Glatose και πως κατέληξα εδώ είναι μεγάλη ιστορία. Σας ευχαριστώ για την βοήθεια αλλά δεν σκοπεύω να μείνω για πολύ. Θα σας αδειάσω την γωνιά σύντομα.\n-Όπα φιλαράκι, μήπως ξέχασες κάτι, είπε με σκληρή φωνή. Μου χρωστάς. Και πάντα παίρνω ότι μου χρωστάνε.\n-Δεν το ξέχασα, απάντησε ο Glatose θιγμένος. Όπως σου είπα στην έρημο, δεν έχω χρήματα πάνω μου, αλλά μπορώ να σε βοηθήσω.\n-Τώρα μάλιστα! Πιες και άλλο, μην ντρέπεσαι.\nΟ Glatose κατέβασε άλλα δυο ποτήρια πριν συνεχίσουν την κουβέντα.\n-Λοιπόν; Που μπορώ να σου φανώ χρήσιμος; Σου εξήγησα ότι πρέπει να φύγω από το νησί σύντομα οπότε προτιμώ να ρυθμίσω το χρέος μου άμεσα.\n-Όλα εν καιρώ. Θα χρειαστεί να βγάλεις και κανένα φράγκο όσο είσαι εδώ. Δεν θα μπορέσεις να σαλπάρεις εάν είσαι μπατιράκι. Θα σε βοηθήσω σε αυτό.\nSubject: Re: (Αρχή) Ο Απόκληρος Fri Oct 13, 2017 5:44 am\n-Σε ευχαριστώ Isaak , είπε ο Glatose δείχνοντας τα δόντια του σε μια προσπάθεια να χαμογελάσει.\n-Δεν κάνει τίποτα φιλαράκι. Πες μου όμως, γιατί σε κυνηγούσαν τα ναυτάκια; Και όχι δικαιολογίες…\nΟ πάνθηρας ήπιε άλλο ένα ποτήρι πριν απαντήσει.\n-Με είχαν φυλακισμένο στο πλοίο τους χωρίς λόγο, μάλλον επειδή είμαι mink. Κατάφερα να το σκάσω και με κυνήγησαν.\n-Ξέρω τι εννοείς φιλαράκι. Εμένα και αν με έχουν κυνηγήσει τα ναυτάκια. Μην ανησυχείς, δεν πατάνε το πόδι του συχνά στην τρύπα του διαβόλου.\nΣυνέχισαν να πίνουν , με τον Glatose να αρχίζει να ζαλίζεται. Ο Pepito έπινε περισσότερο και από τους τρεις αλλά δεν φαινόταν να επηρεάζεται. Συνέχιζε να είναι αμίλητος και ακίνητος στην καρέκλα του σαν κολόνα.\n-Μην δίνει σημασία στον Pepito, είπε βλέποντας ότι ο πάνθηρας τον παρατηρούσε. Έτσι λιγομίλητο είναι το στυλ του. Λοιπόν Glatose, έτσι όπως τα βλέπω τα πράγματα, υπάρχουν δυο τρόποι να με ξεπληρώσεις. Ο πρώτος είναι να με βοηθήσεις με κάτι… εκκρεμότητες μέχρι να καλύψεις το χρέος σου. Σηκώθηκε από την καρέκλα του και άρχισε να γυροφέρνει στο δωμάτιο ψαχουλεύοντας ανέμελα τα ράφια. Ο δεύτερος τρόπος είναι να σε πουλήσω για σκλάβο. Νομίζω ότι η φυλή σου πιάνει γύρω στα 700.000 belli. Τι λες;\n-Η δεύτερη επιλογή δεν ακούγεται ότι καλύτερο, είπε ο Glatose αργά. Όποτε μάλλον θα πάω με την πρώτη.\n-Και εγώ αυτό προτιμώ για να σου πω την αλήθεια.\nSubject: Re: (Αρχή) Ο Απόκληρος Fri Oct 13, 2017 5:53 am\nΟ Isaak έγνευσε ανεπαίσθητα στο Pepito. Αυτός τινάχτηκε και με τις χερούκλες του πλάκωσε τα χέρια του Glatose στο τραπέζι ακινητοποιώντας τον. Ο πάνθηρας θα μπορούσε να αποφύγει την παγίδα εάν η κόπωση και το αλκοόλ δεν του είχαν αμβλύνει τα αντανακλαστικά. Ο Isaak πλησίασε από πίσω του και του πέρασε ένα κολάρο γύρω από τον λαιμό. Ύστερα και οι δύο τον άφησαν ελεύθερο.\n-Τι είναι αυτό, ρώτησε ο Glatose πιάνοντας την σιδερένια κατασκευή που περικύκλωνε τον λαιμό του.\n-Εγγύηση ότι θα ξεπληρώσεις τα χρέη σου. Σε συμβουλεύω να μην το βγάλεις. Το συγκεκριμένο κολάρο είναι μία παραλλαγή αυτών που φοράνε στους δούλους. Εάν το βγάλεις ανατινάζεται κάνοντας το κεφάλι σου χαλκομανία. Εάν με παρακούσεις ή με δυσαρεστήσεις πάλι ανατινάζεται. Μάντεψε τι γίνεται εάν προσπαθήσεις να το σκάσεις από το νησί, ρώτησε με ένα τρελό χαμόγελο και μάτια ορθάνοικτα. ΜΠΟΥΜ! ΧΟΥΙΧΟΥΙΧΟΥΙΧΟΥ!\nΟ Glatose τα είχε χαμένα. Ένιωσε ανεξέλεγκτη οργή να τον πλημυρίζει. Μετά βίας κρατήθηκε από το να επιτεθεί στους υποτιθέμενους σωτήρες του. Αυτή ήταν η δεύτερη φορά που βίωνε την προδοσία.\n-Χαλάρωσε γατούλη, κελάηδησε κοροϊδευτικά. Όταν θα ξεπληρώσεις το χρέος σου θα μπορέσεις να σαλπάρεις για όπου σου κάνει γούστο. Μέχρι τότε όμως θα είσαι υπό της διαταγές μου. Αρχίζεις από αύριο. Έλα Pepito, ας τον αφήσουμε να ξεκουραστεί. Ξημερώνει μεγάλη μέρα.\nSubject: Re: (Αρχή) Ο Απόκληρος Wed Oct 18, 2017 3:45 am\nΑπό εκείνη την μέρα μέχρι και σήμερα ο Glatose μάθαινε τον κόσμο από την πιο σκοτεινή του πλευρά. Ο Isaak τον χρησιμοποιούσε ως μπράβο για κάθε είδους βρομοδουλειά. Καθημερινά ο Πάνθηρας απειλούσε, εκβίαζε, έκλεβε και έδερνε δεκάδες ώστε ο αφέντης του να παραμένει ο Βασιλιάς του υποκόσμου της Dolav. Στην αρχή τα χέρια του έτρεμαν και η φωνή του έσπαγε αλλά με τον καιρό έμαθε να το κρύβει καθώς τα περισσότερα θύματα του είχαν επίσης στενή σχέση με τον υπόκοσμο. Εάν εντόπιζαν δισταγμό μπορεί να τον καθάριζαν στην στιγμή. Έπρεπε να δείχνει αυτό που νόμιζαν οι πάντες πως ήταν. Ένα άγριο θηρίο, υπό την επίβλεψη του Isaak, και το οποίο μπορούσε να ξεσκίσει τον οποιοδήποτε στο λεπτό. Ο Glatose εξιλεωνόταν μοναχικά στο τέλος κάθε μέρας, μουλιάζοντας τον εαυτό του στο πότο. Μερικές φορές θυμόταν τα αλαφιασμένα θύματα του και έκλεγε μέχρι να τον πάρει ο ύπνος. Το μόνο που τον παρηγορούσε ήταν πως, προς το παρόν, δεν είχε χρειαστεί να σκοτώσει κάποιον. Έτρεμε στο ενδεχόμενο να αναγκαζόταν σε μία τέτοια πράξη. Βέβαια ήταν πάντα πιθανό οι υπόλοιπες δράσεις του να είχαν συμβάλει σε μετέπειτα θανάτους. Το μόνο που μπορούσε να κάνει ήταν να εύχεται για το αντίθετο. Κάποιες νύχτες, όταν το ρούμι δεν τον έπιανε, αναρωτιόταν κατά πόσο ήταν υπεύθυνος των πράξεων του. Αναρωτιόταν εάν έπρεπε απλά να πεθάνει τίμια, αντί να ζει μέσα στην βρωμιά προκαλώντας δυστυχία.\nSubject: Re: (Αρχή) Ο Απόκληρος Wed Oct 18, 2017 4:24 am\nΗ τριβή του με τον υπόκοσμο της Dolav είχε οξύνει τις ικανότητες του και του είχε χαρίσει καινούργιες. Η Φυσική του κατάσταση ήταν εξαιρετική ενώ πλέον μπορούσε με άνεση να χειρίζεται μαχαίρια και μικρά όπλα. Συνήθως όμως, για λόγους εντυπωσιασμού, χρησιμοποιούσε τα νύχια του χαράζοντας τα πρόσωπα των θυμάτων του, εάν τα τελευταία δεν υπάκουαν στις προσταγές του. Το συγκεκριμένο γεγονός σε συνδυασμό με το βαρύ γρύλισμα, του είχαν προσδώσει από τις χειρότερες φήμες στο νησί. Οι περισσότεροι γνώριζαν για τον μαύρο πάνθηρα και τις σαδιστικές του διαθέσεις και όλοι τον έτρεμαν, εκτός από τον Isaak που είχε δει τα κέρδη του να αυξάνονται από τότε που ο Glatose πέρασε στην δούλεψή του. Κατά καιρούς του υποσχόταν πως θα τον ελευθέρωνε μόλις ξεπλήρωνε όσα του χρωστούσε. Άλλες φορές τον σάπιζε στο ξύλο ώστε να του θυμίζει ποιος είχε το πάνω χέρι. Εκείνες τις φορές ο πάνθηρας ένιωθε πιο φυλακισμένος από ποτέ. Μετά βίας συγκρατιόταν ώστε να μην βγάλει το κολάρο και τινάξει τον ίδιο και τον καταπιεστή του στον αέρα. Ένα τέτοιο βράδυ, αφού ο Isaak τον μελάνιασε στο ξύλο, του ανέθεσε μία ειδική αποστολή. Οι σπιούνοι του είχαν μάθει πως ένας από τους αρχηγούς των νομαδικών φυλών που ζούσαν στην έρημο έξω από την πόλη, ο Kita, είχε βρει θαμμένες ράβδους χρυσού. Θα συναντιόταν με την Leila, επίσης αρχηγό νομαδικής φυλής, η οποία μπορούσε να σπρώξει τον χρυσό στην μαύρη αγορά.\nSubject: Re: (Αρχή) Ο Απόκληρος\nGreek One Piece RPG :: Περιοχές :: South Blue :: Endless Waste\nby Angel D. Metal Wed Jul 18, 2018 5:15 pm


Σχετικά με την US - J&S Autoparts Industries Co., Ltd.\nNingbo J & S Autoparts Industries Co, ε.π.ε. βρίσκεται στο Ningbo πόλη της Ανατολικής Κίνας. Το rudiment είναι ένα εργοστάσιο που ειδικεύονται στην κατασκευή όλων των ειδών ελαστικών βαλβίδα και αξεσουάρ βαλβίδα που ιδρύθηκε το 1985.\nΤο 1990, συνένωση απόθεμα με την άριστη εξυπηρέτηση των πελατών μας και αναπτύχθηκε εξάτμισης, σοβαρή προϊόντα μαζί, επαγγελματικά δραστηριοποιείται στο σχεδιασμό, ανάπτυξη και κατασκευή σύστημα εξάτμισης της τροποποίηση αυτοκίνητο. Εμείς OEM για πολλές μάρκες παγκόσμια διάσημο εξάτμισης.\nΤο 2010, γινόμαστε μέτοχος του εργοστασίου υψηλής πλυντήριο πίεσης. Εμείς επίσης cOem για το διάσημο παγκόσμιες μάρκες.\nJ & S πωλούν προϊόντα 90% σε πάνω από 20 χώρες και περιοχές, ειδικά σε Αμερική και Ευρώπη. Σχεδιάζουμε και τελειοποίηση προς τα προϊόντα στο σημείο της τελειότητας. Κάθε ένα από J & S επιτελεία θα προσπαθήσουμε το καλύτερο για να προσφέρουμε στους πελάτες μας σε όλο τον κόσμο, υψηλές προδιαγραφές ποιότητας κορυφαία προϊόντα, λογικές τιμές και εξαιρετικές υπηρεσίες. J & S συνεχώς ενισχύεται λόγω μας επαγγελματική τεχνολογική βάση και ισχυρή Ε & Α Κοινότητα προκειμένου να πληρούν την εμπειρία του χρήστη αυτοκινήτων της υπέροχο αυτοκίνητο ζωής. Είστε θερμά ευπρόσδεκτοι να μας επισκεφτείτε. Οι OEM είναι ευπρόσδεκτες!\nΆλλα εξαρτήματα αυτοκινήτων , Κασκόλ , Σύστημα εξάτμισης\nΚεφαλίδα εξάτμισης , Εξατμίσεις , Exhuast συμβουλές , Πολλαπλή εξαγωγής , Εξάτμιση Downpipe , Catback εξάτμισης


Ο Μπλάνκο επιστρέφει στην Ελλάδα – Τα έχει βρει σε όλα με το Αιγάλεω - Lamianow.gr\n05/01/2020, 4:45:12 ΜΜ\nΑποτελεί έναν από τους αγαπημένους παίκτες των οπαδών της ΑΕΚ. Πολλές φορές το όνομα ακούστηκε ότι απασχολεί και πάλι μεταγραφικά την Ένωση αλλά τελικά μετά από αρκετά χρόνια θα επιστρέψει στην Ελλάδα για λογαριασμό μιας άλλης ομάδας.\nΌπως όλα δείχνουν η ελληνική ομάδα έχει συμφωνήσει με τον 37χρονο πια επιθετικό για ένα συμβόλαιο μέχρι το τέλος της σεζόν. Έτσι ο Μπλάνκο που δεν έχει ανανεώσει το συμβόλαιό του με την Μίτρε στην Αργεντινή φέρεται να είναι έτοιμος να πατήσει το πόδι του και πάλι στα ελληνικά γήπεδα για λογαριασμό του Αιγάλεω αγωνιζόμενος στην Football League.\nTags: ΑΕΚΑΙΓΑΛΕΩΕΛΛΑΔΑΙσμαέλ Μπλάνκο


Ομάδα του Astropedia 19-05-2015\n3 + 1 εμπόδια που βάζει το κάθε ζώδιο στον...εαυτό του!\nΠόσες φορές δεν καταριόμαστε την ίδια μας τη μοίρα για τα δεινά που παθαίνουμε και για την αδικία που υπάρχει στον κόσμο; Αισθανόμαστε πως υπάρχει, πάντα, ένα μαύρο σύννεφο επάνω από το κεφάλι μας, το οποίο δε λέει να φύγει!\nΜήπως ήρθε η ώρα να το δούμε και λίγο διαφορετικά; Μήπως εμείς οι ίδιοι βάζουμε εμπόδια στο δρόμο μας και δεν αφήνουμε τη ζωή να δράσει από μόνη της; Σύμφωνα με την αστρολογία, το κάθε ζώδιο έχει τα δικά του χαρακτηριστικά και στοιχεία που το κάνουν να ξεχωρίζει.\nΩς αποτέλεσμα, αναπτύσσει ένα μοναδικό τύπο συμπεριφοράς, ο οποίος, μπορεί, μερικές φορές, να αποτελεί τροχοπέδη στα ίδια του τα σχέδια! Ας ανακαλύψουμε, ποια είναι αυτά τα μικρά ή μεγάλα λάθη που κάνει το κάθε ζώδιο και οδηγείται με γοργούς ρυθμούς προς την...αποτυχία!\nΚριός - Δεν έχεις συγκεκριμένο στόχο.\n1. Συνήθως, ανακαλύπτεις πως κάτι επιθυμείς να γίνει ή να κατακτήσεις, αλλά δεν έχεις μπει ποτέ στη διαδικασία να το συγκεκριμενοποιήσεις. Παραδείγματος χάριν, μπορεί να θέλεις να αλλάξεις δουλειά και να ψάχνεις οτιδήποτε άλλο, πέραν από αυτό που κάνεις, χωρίς να δώσεις λίγο χρόνο στον εαυτό σου και να σκεφτείς τι πραγματικά επιθυμείς. Βάλε τα πράγματα κάτω, δες τι θέλεις χωρίς αοριστίες και υποθέσεις και βρες τον επόμενο μικρό, εφικτό στόχο που μπορείς να πετύχεις ώστε να καρπωθείς τη νίκη και να αισθανθείς ικανοποιημένος.\n2. Δεν έχεις πλάνο. Ακόμα και στόχο να έχεις, χάνεις στην εκκίνηση. Παίρνεις μία απόφαση και αμέσως ορμάς να την υλοποιήσεις, χωρίς να το σκεφτείς δεύτερη φορά. Τα θέλεις όλα και όταν δεν τα πετυχαίνεις, απογοητεύεσαι και σε παίρνει από κάτω. Δε γίνεται, όμως, να μπορείς να πραγματοποιείς οτιδήποτε βάζεις στο κεφάλι σου. Αυτές οι διαδικασίες θέλουν υπομονή, σύνεση και τρόπο. Πρέπει να αποκτήσεις τις κατάλληλες γνώσεις και ικανότητες, ώστε να φτιάξεις ένα σωστό πλάνο και τότε, η προσπάθειά σου θα στεφθεί με επιτυχία.\n3. Δεν έχεις πολύ υπομονή. Ως Κριός έχεις αρκετή αυτοπεποίθηση πως θα τα καταφέρεις, αλλά δεν έχεις την ψυχική ηρεμία που χρειάζεται για να περιμένεις τα σωστά αποτελέσματα. Θεωρείς πως μόλις βάλεις κάτι στο μυαλό σου, θα γίνει αυτόματα και αμέσως. Δεν είναι έτσι, όμως. Πάρε μία βαθιά ανάσα, σκέψου πως πρέπει να περάσει ένα σεβαστό χρονικό διάστημα για να «γίνει το καλό πράγμα», πειθάρχησε στις ορμές και στις προσδοκίες σου και απόλαυσε την όποια αναμονή!\n4. Δε δέχεσαι την αποτυχία. Όχι μόνο δε τη δέχεσαι, αλλά δεν μπορεί να σου περάσει από το μυαλό πως μπορεί να αποτύχεις. Η αυτοπεποίθηση του Κριού σου δίνει ένα μεγάλο πάτημα, ώστε να θεωρείς πως όλα είναι εφικτά, αρκεί να τα επιθυμείς πραγματικά. Αυτό που οφείλεις να κάνεις είναι δεχτείς την ήττα ή την οποιαδήποτε αποτυχία, καθώς είναι ένα σοβαρό ενδεχόμενο της ζωής και να προετοιμαστείς γι’ αυτό και ψυχολογικά, αλλά και πρακτικά.\nΤαύρος - Δεν έχεις καμία ευελιξία.\n1. Ξεκινάς να πετύχεις κάτι που επιθυμείς διακαώς και άμα στην πορεία κάτι χαλάσει και τα πράγματα δεν εξελιχθούν έτσι όπως τα θέλεις, τότε παγώνεις και πανικοβάλλεσαι. Σου παίρνει πολύ χρόνο για να προσαρμοστείς στα νέα δεδομένα, με αποτέλεσμα να χάνεις πολύτιμο χρόνο και να γεμίζεις το κεφάλι σου με επιπλέον προβλήματα και ανησυχίες. Πρέπει να γίνεις πιο προσαρμοστικός στις αλλαγές, ώστε να αλλάζεις τα σχέδιά σου ανάλογα με τις συνθήκες.\n2. Δεν ξέρεις να απολαμβάνεις τη... «διαδρομή». Με λίγα λόγια, η αγωνία που έχεις για το αν θα πετύχεις όλα αυτά που ονειρεύεσαι σε κάνουν να μην απολαμβάνεις καθόλου την όλη σου προσπάθεια και να μη χαίρεσαι τις μικρές χαρές σου. Αυτό σε εγκλωβίζει και σε κάνει να κοιτάς μόνο το στόχο σου, χωρίς να υπάρχει τίποτα άλλο πέραν από αυτό. Πρέπει να μάθεις να δίνεις αξία και στις μικρές χαρές της ζωής, διότι στην περίπτωση που δε ζήσεις τη μεγάλη ευτυχία, έτσι όπως την περιμένεις, να μπορείς να είσαι ικανοποιημένος ακόμα και με αυτές.\n3. Δεν μπορείς να συνειδητοποιήσεις που «βρίσκεσαι». Και εξηγούμαι... Η μεγάλη σου ανησυχία για το αν θα τα καταφέρεις ή όχι, σε κάνει να χάνεις το κέντρο σου. Είσαι ένα ζώδιο που απορροφιέται πολύ από τους στόχους του και κάνει τα πάντα για να τους πετύχει. Δε βάζεις τους άλλους δίπλα σου, δεν καταννοείς τη θέση στην οποία βρίσκεσαι σε κάθε στάδιο και δε δίνεις λίγη απόσταση στον εαυτό σου για να δεις σε ποιο στάδιο ήσουν, σε ποιο βρίσκεσαι τώρα και πόσο θέλεις ακόμα για να φτάσεις στη «γραμμή τερματισμού».\n4. Δεν μπορείς να κάνεις θυσίες. Ο Ταύρος θέλει και την πίτα ολόκληρη, αλλά και το σκύλο χορτάτο. Δεν μπορεί να θυσιάσει τα όνειρά του, ούτε στο ελάχιστο, διότι μετά δε θα αισθάνεται πως τα έχει καταφέρει. Δεν καταλαβαίνει πως πρέπει να δώσεις κάτι για να πάρεις κάτι. Γνωρίζει καλά πως δεν είναι όλα ρόδινα στη ζωή, αλλά ο εγωισμός του δεν τον αφήνει είτε να κατεβάσει τον «πήχη» είτε να υποστεί κάποιες αναγκαίες απώλειες. Ταύρε, η ζωή είναι «δούναι και λαβείν» και μόνο τότε, η κατάκτηση του στόχου έχει αξία!\nΔίδυμος - Βάζεις αντικρουόμενους στόχους.\n1. Όπως ο Κριός δεν τους συγκεκριμενοποιεί, έτσι ο Δίδυμος βάζει δυο στόχους στην ίδια στιγμή, οι οποίοι ακυρώνουν ο ένας τον άλλον. Χάνεσαι μέσα στη χαρά του στόχου και θέλεις να τα κάνεις όλα! Μπορεί να θέλεις να γυρίσεις τον κόσμο και να μη μένεις παραπάνω από τρεις μήνες σε ένα μέρος, αλλά και ταυτόχρονα να θέλεις να κάνεις οικογένεια και παιδιά και να έχεις σπίτι με κήπο και με πολλά πολλά ζώα! Ο ενθουσιασμός σου είναι τόσο μεγάλος που θέλεις να αρπάξεις τη ζωή από τα «μαλλιά» και να τα ζήσεις όλα στο έπακρον!\n2. Κάθε μέρα βάζεις κι ένα καινούργιο στόχο. Ναι, οι στόχοι σου Δίδυμε, δεν είναι μόνο αντικρουόμενοι, αλλά είναι και συνεχείς! Κάθε πρωί που ξυπνάς αισθάνεσαι πως θέλεις να κατακτήσεις κάτι καινούργιο. Δε σου αρκεί η πραγματικότητά σου και επιθυμείς όλο και παραπάνω πράγματα, για να μη βαριέσαι ούτε λεπτό! Πρέπει να μετρήσεις κανονικά τις δυνάμεις, τις γνώσεις και τις ικανότητές σου και να δεις μέχρι που πραγματικά μπορείς να φτάσεις.\n3. Δεν ξέρεις τι θέλεις. Ο υπέρμετρος ενθουσιασμός σου σε κάνει να τα θέλεις όλα (όπως προείπαμε) και να τα τολμάς και όλα. Χάνεσαι στα πολλά και νομίζεις πως επιθυμείς τα πάντα, αλλά ουσιαστικά δε σε γεμίζει τίποτα ολοκληρωτικά. Είσαι πολυμήχανος και πολυπράγμων, αλλά με πολλούς στόχους! Κάτσε και σκέψου καλά τι θέλεις και τι σε κάνει ευτυχισμένο και μάθε να αφοσιώνεσαι και όχι να σκορπίζεσαι δεξιά και αριστερά, χάνοντας την ουσία. Έτσι, θα βρεις την ηρεμία και την ευτυχία σε αυτό που πραγματικά αγαπάς.\n4. Χάνεσαι στην πορεία. Τι σημαίνει αυτό; Πώς μπορείς να βάζεις ένα στόχο, είτε υψηλό είτε χαμηλό, και να ξεκινάς με μεγάλα όνειρα και με ανυπομονησία, αλλά στο τέλος να χαλαρώνεις και να βαριέσαι να πιεστείς περαιτέρω; Ξαφνικά σε αποσπούν άλλα πράγματα και μειώνεις την αξία του προηγούμενου στόχου σου, με αποτέλεσμα να ξοδεύεσαι σε πολλά και διάφορα και τις περισσότερες φορές να αποτυγχάνεις! Μη χάνεις το focus σου και επικέντρωσε όλες τις δυνάμεις σου εκεί που πραγματικά πρέπει.\nΚαρκίνος - Έχεις χαμηλή αυτοπεποίθηση.\n1. Συνεχώς αμφιβάλλεις για τις ικανότητες και για τον εαυτό σου. Δεν πιστεύεις σε εσένα και έτσι η ανασφάλειά σου σε κάνει να αποτυγχάνεις στο στόχο σου. Από μόνος σου θεωρείς πως δεν είσαι αρκετά ικανός, ώστε να τα καταφέρεις και σε πιάνουν οι ηττοπάθειες, με αποτέλεσμα να μην κάνεις ούτε τα μισά από αυτά που θα μπορούσες να πετύχεις. Στηρίξου πάνω σου και δες πόσο πιο εύκολα θα γίνουν τα πράγματα, άμα πιστέψεις λίγο παραπάνω στον εαυτό σου.\n2. Βάζεις μακροπρόθεσμους στόχους. Η ανασφάλειά σου σε κάνει να μην μπορείς να αντιμετωπίσεις κάτι, εάν δεν έχεις προετοιμαστεί καλά. Ο Καρκίνος θέλει να το σκεφτεί και να το ξανασκεφτεί, και μετά να το οραματιστεί λίγο και ίσως μετά από κάνα χρόνο... να το πραγματοποιήσει. Οι στόχοι του είναι πολύ μακρινοί και με αυτό τον τρόπο ηρεμεί, χαλαρώνει και πιστεύει βαθιά μέσα του πως αυτό είναι κάτι που θα γίνει πολύ αργότερα, οπότε δεν αγχώνεται. Έτσι, όμως, η ζωή σου Καρκίνε, μένει στάσιμη και δεν προχωράς μπροστά έτσι όπως θα ήθελες.\n3. Στηρίζεσαι πολύ στους άλλους. Λόγω της μεγάλης ανασφάλειάς σου, στηρίζεις πολύ τις ελπίδες σου σε τρίτους. Είτε θεωρείς πως κάποιος άλλος θα καλύψει τα κενά σου, είτε ότι θα σε βοηθήσει σε τέτοιο βαθμό, που και να μην κάνεις κάτι σωστό, αυτός θα σε «ανεβάσει». Γενικά «βλέπεις» στους άλλους την ασφάλεια και την εμπιστοσύνη που θα έπρεπε να «βλέπεις» στον ίδιο σου τον εαυτό. Είναι σα να έχεις πάντα ένα «δίχτυ προστασίας», το οποίο σου «φρενάρει» την πρωτοβουλία και την τόλμη σου.\n4. Είσαι νωθρός ή αλλιώς τεμπέλης. Δεν μπορείς τα «πολλά πολλά» και με την πρώτη δυσκολία μπορεί να τα παρατήσεις. Νιώθεις μία υπερβολικά μεγάλη ψυχολογική και σωματική κούραση, αλλά όλα αυτά είναι στο μυαλό σου, διότι, ουσιαστικά, δεν μπορείς να αντεξεις την πίεση. Η ευαισθησία, αλλά και η νωθρότητά σου σε κάνουν να εγκαταλείπεις τα σχέδιά σου εύκολα και ποτέ να μην πετυχαίνεις τον μεγάλο σου στόχο. Ξεπέρασέ το και δείξε περισσότερη υπομονή και επιμονή!\nΛέων - Έχεις υπερβολικά μεγάλη αυτοπεποίθηση.\n1. Με ένα ζώδιο μόνο διαφορά, ο Λέων είναι το ακριβώς αντίθετο από τον Καρκίνο. Θεωρεί πως μπορεί να κάνει τα πάντα και να κατακτήσει τον κόσμο όλο και δεν μπορεί να δεχτεί την αποτυχία σαν ενδεχόμενο. Είναι απόλυτα σίγουρος για τον εαυτό του και οπλισμένος με τις κατάλληλες γνώσεις, ικανότητες, γνωριμίες για να φτάσει πολύ παρακάτω από οποιονδήποτε άλλον. Λέοντα, είσαι άνθρωπος και όχι super ήρωας! Έχεις και εσύ ελλείψεις, κενά και αδυναμίες, όπως όλος ο κόσμος!\n2. Βάζεις πολυ ψηλά τον πήχη. Δεν βάζεις μόνο έναν στόχο, αλλά πολλούς και δύσκολους. Ο Λέων θεωρεί πως μπορεί να τα συνδυάσει όλα ταυτόχρονα και να δώσει την ίδια βάση και την ίδια προσπάθεια σε ό,τι καταπιάνεται. Δε γνωρίζει τα όριά του και πιστεύει πως όλα μπορεί να τα κάνει πραγματικότητα. Και όταν βλέπει πως δεν μπορεί να τα καταφέρει όσο καλά θα ήθελε, απογοητεύεται, αλλά και πάλι πιστεύει πως τα’ χει καταφέρει καλύτερα από όλους! Ρίξε τον πήχη λίγο και προσγειώσου στην πραγματικότητα.\n3. Χάνεις εύκολα την κρίση σου. Σε συνδυασμό με τα ανωτέρω, ο Λέοντας δεν μπορεί να συνειδητοποιήσει πως κάνει κάπου λάθος. Πιστεύει πραγματικά πως είναι τέλειος και πως όλοι πρέπει να τον αποδέχονται και να τον θαυμάζουν. Θέλει να’ ναι το επίκεντρο και όταν οι άλλοι τον χλευάζουν, δεν τον καταννοεί. Πιστεύει πως κάπου κάνουνε λάθος και δεν μπορούν να δουν καθαρά μπροστά τους. Δυστυχώς, δεν κάνουνε καλέ μου Λέοντα! Εσύ πρέπει να δεις αντικειμενικά τα γεγονότα και έτσι να πετυχαίνεις πιο ξεκάθαρα τους στόχους σου.\n4. Δεν αξιολογείς τις κινήσεις σου. Η σιγουριά σου σε καθιστά πιο γρήγορο και ευέλικτο, συγκριτικά με τους άλλους και πέφτεις με τα μούτρα στην όλη διαδικασία. Βάζεις ένα μεγαλεπήβολο στόχο και θέλεις να τον πετύχεις με κάθε μέσο, άμεσα. Και όταν αυτός καθυστερεί να επιτευχθεί, τότε δρας αυθόρμητα και απερίσκεπτα, δίχως να αξιολογείς σωστά τις κινήσεις και τις επιλογές σου. Ζύγισε την αυξημένη αυτοπεποίθησή σου και θα μπορέσεις να φέρεις τα καλύτερα αποτελέσματα!\nΠαρθένος - Είσαι απαισιοόδοξος.\n1. Μέσα σου υπάρχει ένας πεσιμισμός, ο οποίος σου ρίχνει την ψυχολογία και ουσιαστικά σου χαλάει τα σχέδια. Δεν μπορείς να σκέφτεσαι μονίμως αρνητικά και να περιμένεις πως η μοίρα θα τα φέρει μόνη της, χωρίς να χρειαστεί καθόλου τη θετική σου σκέψη. Η αρνητική σου διάθεση σε κάνει πιο δυσκίνητο και αργό στη λήψη των αποφάσεων, αλλά και στην υλοποίηση των πράξεων σου. Σκέψου θετικά και θα δεις πως όλα γύρω σου θα αλλάξουν!\n2. Έχεις μεγάλες φοβίες. Και όχι μόνο ως προς την αποτυχία πραγματοποίησης ενός στόχου, αλλά και ως προς το ενδεχόμενο λάθους. Τα βήματά σου είναι πάντα αργά και σταθερά, διότι φοβάσαι μην υποπέσεις σε κάποιο σφάλμα. Κρίνεις πως οι συνέπειες της οποιασδήποτε αποτυχίας σου θα είναι χειρότερες από το να κάνεις κάτι μέτρια ή σε μεγάλο βάθος χρόνου. Δεν έγινε και τίποτα να μην είσαι απόλυτα τέλειος και συνεπής στην εικόνα που θέλουν οι άλλοι για σένα. Όλοι οι άνθρωποι κάνουν λάθη και μετά ξαναπροσπαθούν και συνεχίζουν την πορεία τους.\n3. Αγχώνεσαι σε υπερβολικό βαθμό. Μα είναι δυνατόν να έχεις τέτοιο άγχος; Δεν μπορείς να λειτουργήσεις λογικά, εάν είσαι μονίμως στην «τσίτα» και με το παραμικρό κλονίζεται η ψυχολογία σου! Πώς θα συγκεντρωθείς στο στόχο σου, αν έχεις ένα βάρος μέσα σου να σε τρώει ζωντανό; Πώς θα δώσεις το 100% του εαυτού σου και θα μπορέσεις να νικήσεις όλες σου τις φοβίες και επιτέλους να γίνεις ευτυχισμένος, κατακτώντας αυτό που τόσο πολύ θέλεις; Χαλάρωσε και όλα θα πάρουν το δρόμο τους.\n4. Σκέφτεσαι πολύ λογικά. Ναι, Παρθένε, είσαι από τα ζώδια που πατάνε γερά στη γη, αλλά δε χρειάζεται να το παρακάνεις κιόλας! Πρέπει να γίνεις λίγο πιο δημιουργικός και να μπορέσεις να ξεφύγεις από τα τετράγωνα πλαίσια που προστάζει η λογική σου! Βρες τον ενθουσιασμό που έχεις καλά κρυμμένο μέσα σου και βάλε μπρος ένα πιο μεγαλόπνοο σχέδιο, είτε αυτό αφορά την επαγγελματική είτε την προσωπική σου ζωή. Βρες το χαμένο σου πάθος για κάτι και κάνε τα πάντα για το κατακτήσεις!\nΖυγός - Προσπαθείς να ικανοποιήσεις τους άλλους και όχι εσένα.\n1. Η ζωή σου, Ζυγέ, θα μπορούσε να γραφτεί σε αυτή τη φράση! Ενώ έχεις τα όνειρα και τους στόχους σου, μπορεί να μην τα ακολουθείς εξ ολοκλήρου, διότι οι τρίτοι δε συμφωνούν απόλυτα μαζί τους. Μπορεί να βάλεις πολύ πίσω τις δικές σου επιθυμίες, μόνο και μόνο για να είναι ήσυχοι οι άλλοι πως κάνεις μία στρωμμένη ζωή. Ξέχνα τους άλλους και βρες τι σε ευχαριστεί πραγματικά και υλοποίησέ το! Οι τρίτοι πάντα θα σε σχολιάζουν, αλλά εσύ θα είσαι ήσυχος και ευτυχισμένος!\n2. Είσαι πολύ αναβλητικός. Ίσως αυτό να είναι το μεγαλύτερο λάθος όλων, διότι, ακόμα και όταν έχεις τα πάντα και μπορείς να κατακτήσεις εύκολα το στόχο σου, η αναβλητικότητά σου σε πηγαίνει πίσω και σου γκρεμίζει όλα όσα έχεις χτίσει. Συνήθως, αυτά που αφήνεις πίσω είναι τα πιο κοπιαστικά και επίπονα, είτε ψυχικά, είτε σωματικά και σου είναι πολύ εύκολο να βρεις μία δικαιολογία για να τ’ αποφύγεις! Ξέφυγε από αυτή τη στάση ζωής και άδραξε την ημέρα!\n3. Αποσπάσαι πολύ εύκολα. Συνεχώς κάτι θα θυμηθείς ή θα σκεφτείς και θα χάσεις πολύ γρήγορα την εστίασή σου σε ένα συγκεκριμένο στόχο. Μπορεί να είσαι πανέτοιμος να κάνεις αυτό που χρειάζεται και μόλις προκύψει κάτι, ξεχνάς που βρίσκεσαι και τι κάνεις και δίνεσαι ολοκληρωτικά αλλού! Οι πειρασμοί είναι πάντα πολλοί και πάντα θα μπαίνεις στη διαδικασία να αμφισβητείς αυτό που κάνεις, αλλά προσπάθησε να μη χάνεις το κέντρο της προσοχής σου, διότι στο τέλος δε θα καταφέρεις απολύτως τίποτα!\n4. Αφήνεις το φόβο σου να σε καταβάλει. Η ανασφάλειά σου είναι η δεύτερη φύση σου και είναι εκείνη που μπαίνει εμπόδιο στα σχέδιά σου και δεν τα αφήνει να πραγματοποιηθούν. Δεν είναι δειλία, αλλά υπέρμετρος φόβος για το τι θα αντιμετωπίσεις και για το πως θα τα καταφέρεις. Φοβάσαι να ξεπεράσεις τον εαυτό σου, να δηλώσεις την παρουσία σου και να τολμήσεις και έτσι μένεις πίσω από τους άλλους, ενώ μπορείς να βγείς μπροστά και να είσαι εσύ ο νικητής!\nΣκορπιός - Νομίζεις πως τα ξέρεις όλα.\n1. Είπαμε να έχεις αυτοπεποίθηση, διότι μόνο έτσι θα πας μπροστά, αλλά να μην είσαι και ξερόλας! Και δεν αναφέρομαι στο θέμα των γνώσεων, αλλά στο θέμα των απόψεων. Είσαι κάθετος σε κάποια πράγματα, δε ζητάς ποτέ συμβουλές ή τη γνώμη των άλλων και θεωρείς πως ξέρεις τον τρόπο και μπορείς να τα καταφέρεις όλα μόνο σου. Σου έχω νέα! Με τη βοήθεια έμπιστων ανθρώπων δίπλα σου, η ζωή σου θα γίνει πιο εύκολη και χαρούμενη και η επίτευξη των στόχων σου δε θα είναι πλέον ένας δύσκολος και μοναχικός δρόμος.\n2. Είσαι μυστικοπαθής. Το ξέρεις και σου αρέσει, αλλά δε σου κάνει καλό. Μπορεί να υπάρχει κάτι που σε απασχολεί, σχετικά με το ζήτημα που σε ενδιαφέρει και να μην το ‘χεις πει ποτέ σε κανέναν, θέλοντας να το περάσεις μόνο σου! Και σε τι ωφέλησε όλο αυτό; Στο να παραμένεις ένας μυστηριώδης και σκοτεινός τύπος, που τα μαζεύει όλα μέσα του. Άνοιξε τα χαρτιά σου σε κοντινά σου άτομα και θα δεις πόσο καλύτερα θα αισθανθείς που ένα βάρος θα έχει φύγει από πάνω σου.\n3. Είσαι ανυπόμονος. Τα θέλεις όλα όσο πιο γρήγορα γίνεται. Αυτό που ζητάς, όμως, δε γίνεται! Δεν έχεις ακούσει πως «το καλό πράγμα αργεί να γίνει» και στις περισσότερες των περιπτώσεων αυτό ισχύει! Δε γίνεται να βάλεις ένα στόχο και να υλοποιηθεί αμέσως, χωρίς να κοπιάσεις ιδιαίτερα. Προσπάθησε να κάνεις υπομονή και να συνεχίσεις να πιστεύεις σε αυτό που θέλεις. Το ότι μπορεί να γίνει λίγο αργότερα από ότι περίμενες, δε σημαίνει πως δε θα γίνει και καθόλου ή πως δε θα στεφθεί με επιτυχία.\n4. Δεν κάνεις μεγάλα όνειρα. Και αυτό συμβαίνει, όχι γιατί δεν πιστεύεις στον εαυτό σου, αλλά γιατί βαριέσαι να περιμένεις. Είναι ακριβώς αυτό που προαναφέραμε. Οι στόχοι σου είναι μικροί και εφικτοί, ώστε να μη χρειαστεί να περιμένεις και να κουραστείς για αυτούς. Με αυτόν τον τρόπο παίρνεις την ικανοποίηση που χρειάζεσαι και δε μπαίνεις σε δυσκολίες που μπορεί να σου χαλάσουν τη ροή της καθημερινότητάς σου. Σκορπιέ, βρε αυτό που αγαπάς και βάλε πιο ψηλά τον πήχη! Μπορείς!\nΤοξότης - Ξεχνάς πολύ εύκολα.\n1. Είσαι χαοτικός σα ζώδιο και αυτό έχει ως αποτέλεσμα να «χάνεσαι» συνεχώς στις σκέψεις σου και να ξεχνάς βασικά πράγματα, όπως το να φας, το να είσαι εντάξει στις υποχρεώσεις σου ή το να κατακτάς τους στόχους σου. Σημείωσε κάπου τα θέλω και τις ανάγκες σου και κάνε τις πραγματικότητες, βήμα βήμα. Βάλε πρόγραμμα και γίνε πιο συγκεκριμένος και ξεκάθαρος στους σκοπούς σου. Αυτό θα σε βοηθήσει να κατακτήσεις πολύ περισσότερα απ’ ότι ποτέ θα φανταζόσουν.\n2. Τα αφήνεις όλα στην τύχη τους. Σε κουράζει πολύ η πραγματικότητα και οι υποχρεώσεις που έχεις από αυτή και έτσι δε μπαίνεις ποτέ στη διαδικασία να φτιάξεις ένα πλάνο, να κάνεις μία έρευνα και να εξετάσεις τι μπορεί και τι δεν μπορεί να επιτευχθεί. Δε γνωρίζεις τον τρόπο, αλλά ούτε και τον χρόνο για να φτάσεις εκεί που θέλεις και θεωρείς πως η μοίρα θα τα φέρει όλα όπως πρέπει. Καλέ μου Τοξότη, σπατάλησε λίγη ενέργεια και γίνε λίγο πιο συνεπής απέναντι στους στόχους, αλλά και στον εαυτό σου.\n3. Είσαι υπεραισιόδοξος. Κι όμως, αυτό αποτελεί πρόβλημα! Δε βλέπεις πουθενά περίεργα θέματα και δύσκολες καταστάσεις. Δεν αναγνωρίζεις τον κίνδυνο ή την ταλαιπωρία και εκτιμάς πως όλα θα έχουν μία καλή έκβαση. Οι αρνητικές συνέπειες δεν υπάρχουν πουθενά στο μυαλό σου και με αυτό τον τρόπο, πετάς στα σύννεφα και δεν παίρνεις τίποτα στα σοβαρά. Προσπάθησε να εξετάζεις όλες τις διαστάσεις ενός ζητήματος και να ξέρεις άνα πάσα στιγμή ποιες είναι οι επιλογές σου.\n4. Ακολουθείς την κρίση των άλλων. Δεν είναι ότι δεν έχεις δικιά σου άποψη, απλώς κάποια ζητήματα δε σ’ ενδιαφέρουν, όπως ενδιαφέρουν τους άλλους. Και επειδή σχεδόν όλοι σε πιέζουνε να είσαι πιο υπεύθυνος και να βάζεις στόχους στη ζωή σου, εσύ τους ακούς και ουσιαστικά, εξαναγκάζεσαι να κάνεις αυτά που θέλουν εκείνοι. Σου είναι πιο σημαντικό να βρεις την ηρεμία σου και να τους κάνεις το χατήρι, από το να κάτσεις να σκεφτείς πραγματικά τι θέλεις και να βρεις τον τρόπο να το πραγματοποιήσεις.\nΑιγόκερως - Είσαι πολύ πειθαρχημένος.\n1. Ο Αιγόκερως είναι, αναμφίβολα, από τα πιο πειθαρχημένα ζώδια του κύκλου. Βάζει στόχους, κάνει τη σωστή έρευνα, τις κινήσεις και ξέρει πως και πότε θα υλοποιηθούν. Αλλά, καλέ μου Αιγόκερε, «βάλε και λίγο νερό στο κρασί σου»! Δε χρειάζεται να είσαι τόσο πολύ στην «τσίτα»! Χαλάρωσε και απόλαυσε τα όνειρά σου! Μπορείς και πάλι να πραγματοποιήσεις τους στόχους σου, αν δώσεις λίγο χρόνο και λίγη άνεση στον εαυτό σου. Είναι ωραίο που είσαι πειθαρχημένος και έχεις τόσες πιθανότητες επιτυχίας, αλλά μπορείς να πετύχεις τα ίδια και με ένα λιγότερο πιεστικό τρόπο.\n2. Είσαι τελειομανής. Τα θέλεις όλα, όπως τα έχεις σκεφτεί και επιθυμείς να είναι όλα στην εντέλεια. Δε δέχεσαι ούτε λάθη, ούτε παραλήψεις, ούτε κενά. Θα περάσουν όλα από το χέρι σου, μόνο και μόνο για να είσαι σίγουρος πως θα γίνουν σωστά και ορθά. Κοιτάς και τη λεπτομέρεια και μερικές φορές, χάνεις την ουσία. Και πάλι, προσπάθησε να χαλαρώσεις και να μη γίνεσαι εμμονικός και υπερβολικός.\n3. Δεν ξέρεις να ζητάς βοήθεια. Ο Αιγόκερως έχει το σύνδρομο του Θεού. Θεωρεί πως μπορεί να τα κάνει όλα μόνος του και καλύτερα απ’ όλους. Δεν διαννοείται πως κάποιος άλλος θα πετύχει το στόχο του πιο αποτελεσματικά, πιο γρήγορα ή πιο ποιοτικά από αυτόν. Εκτιμά πως είναι ανώτερος σε πολλά πράγματα και συχνά υποτιμάει ανθρώπους και καταστάσεις. Αιγόκερε, ζήτα βοήθεια από τους κοντινούς σου και το αποτέλεσμα θα είναι καλύτερο απ’ ότι νομίζεις.\n4. Δεν κάνεις ποτέ διάλειμμα. Θεωρείς πως ο χρόνος για ξεκούραση είναι περιττός και άχρηστος. Φροντίζεις τον εαυτό σου, αλλά δεν πιστεύεις στη χαλάρωση με την έννοια του «διαλείμματος»! Δεν μπορείς να κάτσεις ήσυχος ούτε λεπτό και άμα πας να χαλαρώσεις, θα αισθανθείς τόσες τύψεις που δε δουλεύεις που θα εργαστείς διπλά μετά. Πάρε μία ανάσα που και που! Να θυμάσαι πως δεν είσαι μηχάνημα και πως ο οργανισμός σου χρειάζεται ανάπαυση για να μπορέσει να λειτουργεί με ορθό τρόπο.\nΥδροχόος - Είσαι πολύ αόριστος.\n1. Βάζεις συνεχώς στόχους και έχεις όνειρα, τα οποία είναι γενικά και αόριστα. Μπορεί να θέλεις να υπάρχει παγκόσμια ειρήνη, αλλά δε θα βρεις με ποιο τρόπο θα συμβάλλεις εσύ σε αυτό. Επιθυμείς πολλά ουτωπικά πράγματα και δεν κάθεσαι να σκεφτείς πως αυτά θα γίνουν στην πράξη και ποιες θα είναι οι προηγούμενες φάσεις για να το πετύχεις αυτό. Γράψε τους στόχους σου σε ένα χαρτί και βρες τα παρακλάδια τους, ώστε να σου είναι πιο εύκολο να βρεις την αφετηρία σου και να γίνεις πιο συγκεκριμένος.\n2. Συγκρούεις τους στόχους με τις αξίες σου. Με λίγα λόγια, τα ιδανικά σου είναι πολύ ψηλά και κανένας δεν μπορεί να στα γκρεμίσει. Όταν, όμως, μπαίνεις στη διαδικασία να θέσεις και να πραγματοποιήσεις ένα στόχο, πρέπει να σκέφτεσαι πιο πρακτικά και να «ρίχνεις» λίγο τον προσωπικό σου πήχη. Αυτό, Υδροχόοε μου, δεν το κάνεις. Οπότε είτε θα αλλάξεις κάποιους από τους στόχους σου, είτε θα «μειώσεις» όσο μπορείς, τις πιο ανώδυνες προσωπικές σου αξίες.\n3. Δεν κάνεις καλή διαχείριση χρόνου. Όπως και το ζώδιο του Τοξότη, έτσι και το ζώδιο του Υδροχόου χάνεται στα ιδανικά και στις αξίες του και δεν μπορεί να σκεφτεί πρακτικά. Μπορεί να θέλεις να πραγματοποιήσεις τους σκοπούς σου, όσο τίποτε άλλο στον κόσμο, αλλά ο «ελεύθερος» εαυτός σου να μη σε αφήνει. Μπορεί να σπαταλήσεις πολύ χρόνο στον οραματισμό του πράγματος, παρά στην ίδια την προσπάθεια υλοποίησής του. Συγκεντρώσου, οργανώσου και έπειτα, οραματίσου!\n4. Δεν ξέρεις ακριβώς τι θέλεις. Μπορεί τη μία στιγμή να θεωρείς πως η συμμετοχή σου σε μία ειρηνευτική αποστολή ή η συνεισφορά σου σε μία έρευνα για την καταπολέμηση κάποιων ασθενειών είναι το ιδανικό σενάριο για την ψυχική και επαγγελματική σου πορεία, ενώ από την άλλη, να πιστεύεις πως αν γράψεις ένα βιβλίο με τρόπους αντιμετώπισης της κατάθλιψης ή της απώλειας να κάνεις το ίδιο ή και περισσότερο καλό! Κάτσε και σκέψου τι σε γεμίζει πραγματικά και είναι σίγουρο πως θα τα καταφέρεις περίφημα!\nΙχθύς - Δε βάζεις τους στόχους σου σε προτεραιότητα.\n1. Ενώ πασχίζεις να βρεις αυτό που πραγματικά σου ταιριάζει και σε κάνει ευτυχισμένο, μετά, λόγω της ανασφάλειας και του φόβου της αποτυχίας, τον βάζεις σε δεύτερη μοίρα. Δε μειώνεται μέσα σου, απλώς φοβάσαι να τον προσεγγίσεις και αποσπάσαι από άλλα, ήσσονος σημασίας πράγματα. Μην ταλαιπωρείς τον εαυτό σου. Μπορείς να τα καταφέρεις και να νικήσεις όλα όσα σε φοβίζουν και σε πηγαίνουν πίσω.\n2. Είσαι υπερευαίσθητος. Ο Ιχθύς είναι εκ των πραγμάτων ένα υπερευαίσθητο ζώδιο, το οποίο μπορεί να «πέσει» ψυχολογικά από τη μία στιγμή στην άλλη. Αν τον πειράξει κάτι σχετικά με το στόχο που έχει βάλει, τότε μπορεί να τον καταβάλει η απαισιοδοξία και να τα παρατήσει όλα. Του είναι πιο εύκολο να αφήσει κάτι που φτιάχνει, επειδή τον δυσαρεστεί, παρά να ξεπεράσει τις ευαισθησίες του και να το επικεντρωθεί μόνο σε αυτό.\n3. Δεν έχει εναλλακτικό πλάνο. Μόλις βρεις το στόχο σου και είσαι σίγουρος πως θέλεις να τον κατακτήσεις, πέφτεις με τα μούτρα στην υλοποίησή του. Το πρόβλημα, όμως, είναι πως εάν αποτύχει το σχέδιό σου και δεν μπορέσεις να το κάνεις πραγματικότητα, δεν έχεις σκεφτεί καν μία εναλλακτική λύση. Βάλε στο νου σου πως πρέπει να υπάρχουν πολλές επιλογές και εναλλακτικές, διότι τα πράγματα δεν έρχονται πάντα όπως τα θέλουμε.\n4. Δε βάζεις χρονικά περιθώρια. Αν και υπάρχει ο συγκεκριμένος στόχος, δεν υπάρχει το κατάλληλο χρονοδιάγραμμα. Πρέπει να βάλεις μία βάση και ένα χρονικό ορίζοντα, ώστε να γίνεσαι πιο συνεπής και πιο αποτελεσματικός. Μη χάνεσαι στην όλη προσπάθεια επίτευξης του στόχου και προσπάθησε να βάλεις τα όρια σου. Ο χρόνος που θα σπαταλήσεις είναι σημαντικός, αλλά να θυμάσαι πως πρέπει να ‘ναι ταυτόχρονα συνοπτικός και δημιουργικός.\nΓνωρίζουμε τα πάντα για τα χαρακτηριστικά, τις...\nΤα ζώδια επιστρέφουν στην «κανονικότητα»…\nΤι κάνουν τα ζώδια μετά την καραντίνα;...\nΖώδια και Στρες\nΌλοι μας λίγο πολύ αγχωνόμαστε. Άλλοι λιγότερο...


Ένας και δύο μισθοί για ταξίδι με επιστροφή - ALT.gr\nΈνας και δύο μισθοί για ταξίδι με επιστροφή\n24 Ιουνίου 2022 | 10:02\nΤη στιγμή που οι συνεχείς ανατιμήσεις, στο ρεύμα, στα καύσιμα, στα είδη πλατιάς λαϊκής κατανάλωσης, έχουν βάλει φωτιά στο λαϊκό εισόδημα, νέες αυξήσεις, που ξεπερνούν ακόμα και το 8%, επιβάλλουν οι ακτοπλόοι εφοπλιστές από την 1η Ιούλη, μετατρέποντας πια σε «άπιαστο όνειρο» έστω και ολιγοήμερη ξεκούραση σε ένα νησί, για τις λαϊκές οικογένειες, και σε κόλαση τη ζωή των νησιωτών. Πρόκειται για την 4η κατά σειρά αύξηση στα ακτοπλοϊκά εισιτήρια από τον περασμένο Αύγουστο!\n– Από Πειραιά για Ικαρία το 8ωρο ταξίδι στο κατάστρωμα (την πλαστική καρέκλα) από τα 39,50 ευρώ που ήταν τον περσινό Αύγουστο, τον Δεκέμβρη πήγε στα 45 ευρώ, το πρώτο 10ήμερο του Μάη στα 52 ευρώ, αρχές Ιούνη στα 54 και από 1η Ιούλη εκτοξεύεται πλέον στα 58,50 ευρώ! Δηλαδή, μία 4μελής οικογένεια για να πάει και να γυρίσει στην Ικαρία χωρίς αυτοκίνητο (το οποίο από 114 που είναι τώρα θα πάει στα 122 ευρώ), θα πρέπει να δώσει 468 ευρώ.\n– Αντίστοιχα από Πειραιά για Σάμο το περίπου 12ωρο ταξίδι στην πλαστική καρέκλα πέρσι τον Αύγουστο ήταν 49 ευρώ, τον Δεκέμβρη 57 ευρώ, πήγε στα 69 ευρώ και τώρα έφτασε στα 74 ευρώ! Με άλλα λόγια, μία 4μελής οικογένεια για πηγαινέλα, χωρίς αυτοκίνητο, θα πρέπει να καταβάλει 565 ευρώ!\n– Για Πάρο από 41 ευρώ που κόστιζε το ακτοπλοϊκό εισιτήριο της οικονομικής θέσης τον Αύγουστο πήγε στα 43,50 ευρώ, στη συνέχεια στα 44,50 ευρώ, τώρα έφτασε …αισίως τα 50 ευρώ. Η τελευταία αύξηση είναι 13,4%, ενώ η συνολική από τον Αύγουστο 21,95.\n– Για Ρόδο (πάντα μιλάμε για το κατάστρωμα) από τα 68,50 ευρώ τον περσινό Αύγουστο, τον Ιούνη μετά τις τρεις αυξήσεις έφτασε τα 86,50 ευρώ, για να πάει από 1η Ιούλη στα 91 ευρώ! Η τελευταία αύξηση είναι 5,2%, ενώ από τον Αύγουστο η αύξηση είναι 32,84%. Το κόστος για μία 4μελή οικογένεια χωρίς αυτοκίνητο να πάει και να γυρίσει από τη Ρόδο θα πρέπει να πληρώσει μόνο σε εισιτήρια 728 ευρώ!\n– Από Πειραιά για Σύρο, που είναι ένα από τα πιο κοντινά νησιά, ακόμα δεν έχει ανακοινωθεί πόση θα είναι η αύξηση, όμως αξίζει να σημειωθεί ότι από τα 38 ευρώ πέρσι τον Αύγουστο πήγε στα 47 ευρώ (αύξηση 23,68% ευρώ). Το αυτοκίνητο από τα 78 πήγε στα 95,50 ευρώ (αύξηση 22,4%). Δηλαδή μία 4μελής οικογένεια πριν έρθουν οι νέες αυξήσεις, για να πάει και να γυρίσει στη Σύρο, που είναι «δίπλα», χρειάζεται 376 ευρώ. Αν σκεφτεί να πάρει και αυτοκίνητο τότε ο μισθός δεν φτάνει αφού θα χρειαστεί 567 ευρώ!\nΚαι ενώ οι απανωτές αυξήσεις που βάζουν οι εφοπλιστές στα ακτοπλοϊκά εισιτήρια κυριολεκτικά ζαλίζουν, η κυβέρνηση, την ώρα που πετάει μερικά ψίχουλα και αυτά όχι σε όλους τους εργαζόμενους ως τάχα στήριξη, για τους εφοπλιστές της ακτοπλοΐας, σύμφωνα με τις σχετικές ανακοινώσεις του υπουργού Ναυτιλίας, Γ. Πλακιωτάκη, και του υφυπουργού, Κ. Κατσαφάδου, στη Βουλή, ετοιμάζει και νέο πακτωλό εκατομμυρίων για επιβράβευση.\nΕτοιμάζονται πακέτα από το Ταμείο Ανάκαμψης, το ΕΣΠΑ και το πρόγραμμα «Νέαρχος» για την ανανέωση του στόλου τους στο όνομα της «πράσινης μετάβασης», το ακριβές ποσό των οποίων δεν έχει ανακοινωθεί, πάντως οι εφοπλιστές ζητάνε κοντά στα 3 δισ.\nΣτο μεταξύ, ήδη η κυβέρνηση τους έχει δώσει 85 εκατ. ευρώ ως στήριξη από την αρχή του έτους μέχρι σήμερα, χώρια τα προηγούμενα, ενώ και για τη νέα δρομολογιακή περίοδο τους έχει ήδη εξασφαλίσει άλλα 138 εκατ. ευρώ για την επιδότηση των «άγονων γραμμών». Αντίστοιχο κονδύλι για τις «άγονες γραμμές» είχαν εισπράξει οι εφοπλιστές και πέρσι. Στα ποσά αυτά δεν συμπεριλαμβάνονται βέβαια τα πάνω από 90 εκατ. ευρώ που τσέπωσαν οι εφοπλιστές ως στήριξη για την πανδημία – καθώς η κυβέρνηση τους είχε εντάξει στις επιχειρήσεις που επλήγησαν – κ.λπ. Συνολικά δηλαδή πάνω από 300 εκατομμύρια… και έπεται συνέχεια.\nΌσο για το πόσο αναξιοπαθούντες είναι οι εφοπλιστές της ακτοπλοΐας, τα οικονομικά στοιχεία τους για το 2021 μιλάνε από μόνα τους.\nΣυγκεκριμένα, το 2021, πριν από τις αυξήσεις που ξεκίνησαν από τον Δεκέμβρη στα εισιτήρια, η «Attica» (έχει συγχωνεύσει την «Blue Star» και άλλες) είχε αύξηση κερδών κατά 4%, στα 41,96 εκατ. από 40,39 εκατ. ευρώ το 2020. Η ΑΝΕΚ κατέγραψε αύξηση κερδών κατά 15%, στα 17 εκατ. έναντι 14,8 εκατ. το 2020. Οσο για τον όμιλο «Γκριμάλντι», που έχει συγχωνεύσει τις «Μινωικές Γραμμές», ο τζίρος του ξεπερνά τα 3 δισ. ευρώ και τώρα η εταιρεία εμφανίζεται να διεκδικεί και τα λιμάνια Ηγουμενίτσας και Ηρακλείου, στη διαδικασία της παραπέρα ιδιωτικοποίησής τους.\nΕτικέτες: Ακτοπλοΐα, Ακρίβεια


Πάους: «Παίξαμε ένα καλό παιχνίδι, έχουμε πολλή δουλειά»\nΚυριακή 16 Ιουλίου 2017 00:22\nΣτις πρώτες του δηλώσεις στο πρώτο φιλικό της σαιζόν ο Ολλανδός προπονητής της ΑΕΛ Αντρέα Πάους αναφέρθηκε στο παιχνίδι με τον ΠΑΣ Γιάννινα, στο ρόστερ, στην φιλοσοφία του και για τον τραυματισμό του Λεοζίνιο.\nΓια το παιχνίδι τόνισε: «Δε βγάζω συμπεράσματα τώρα, οι παίκτες βρίσκονται σε περίοδο προετοιμασίας. Πιστεύω παίξαμε ένα καλό παιχνίδι και είναι κρίμα που χάσαμε το Λεοζίνιο, και δεν θα τον έχουμε στα φιλικά παιχνίδια. Οι παίκτες δουλεύουν καθημερινά».\nΓια το εάν έχει καταλήξει για την ενδεκάδα είπε: «Όλοι οι παίκτες έχουν τις ευκαιρίες τους, είναι σημαντικό να παίρνουν λεπτά στην προετοιμασία. Έχουμε πολλή δουλειά μπροστά μας και θα προσπαθήσουμε ακόμα παραπάνω από εδώ και πέρα. Κρατάμε τα καλά μας λεπτά».\nΓια τη φιλοσοφία του ανέφερε: «Μου αρέσει η ανάπτυξη από την άμυνα. Να κάνουμε καλούς συνδυασμούς και στο τέλος να δημιουργούμε ευκαιρίες. Μου αρέσει να πρεσάρουμε ψηλά και να κλέβουμε τη μπάλα. Πρέπει να δουλέψουμε πολύ για να βγει αυτή η μέθοδος. Κάποιοι παίκτες παίζουν σε αυτό το στυλ για πρώτη φορά. Οι παίκτες στο δεύτερο ημίχρονο παίζουν για πρώτη φορά μεταξύ τους. Έτσι, έχουμε πολύ δουλειά να κάνουμε αλλά είμαι ικανοποιημένος από την πρόοδο μας».\nΓια το ρόστερ έκλεισε: «Είχα πει για 24 παίκτες, δεν έχω αποφασίσει ακόμα για το τελικό χτίσιμο του ρόστερ. Έχουμε 27 παίκτες, 31 μαζί με τους τερματοφύλακες. Πρέπει να προπονηθούμε καλά και όταν προπονείσαι κάθε φορά θέλεις να παίξεις 11 εναντίον 11 και 5 παίκτες είναι εκτός. Έτσι, το ρόστερ των 23-24 παικτών χωρίς τους τερματοφύλακες θα είναι καλό».


ΥΠΟΨΗΦΙΟΤΗΤΕΣ ΔΗΜΑΡΧΩΝ ΠΕΙΡΑΙΑ – Άλλος για την «βάρκα» μας; | Εφημερίδα Κοινωνική | Νέα Πειραιάς\nΥΠΟΨΗΦΙΟΤΗΤΕΣ ΔΗΜΑΡΧΩΝ ΠΕΙΡΑΙΑ – Άλλος για την «βάρκα» μας;\nΦαίνεται ότι το να είσαι υποψήφιος αυτή την συγκεκριμένη πολιτική στιγμή, είναι δίκοπο μαχαίρι! Ενώ στις προηγούμενες εκλογές για την αυτοδιοίκηση, οι περισσότεροι υποψήφιοι σχεδόν …ξημεροβραδιαζόντουσαν στα κομματικά γραφεία μέχρι να πάρουν το χρίσμα, τώρα το αποφεύγουν όπως ο διάολος το λιβάνι. Αφήνουμε τον Γενάρη πίσω μας και μπαίνουμε στον Φλεβάρη και ενώ λίγο πολύ όλοι μας ξέρουμε ποιοι θέλουν ή δεν θέλουν να είναι δήμαρχοι, κανείς δεν παίρνει την πρωτοβουλία να το ανακοινώσει ξεκάθαρα!\nΕκτός κάποιων εξαιρέσεων, οι περισσότεροι παρακολουθούν τα γεγονότα, τις εξελίξεις και τις … δημοσκοπήσεις, αλλά κυρίως τις προθέσεις των επιτελείων των κομμάτων. Χαρακτηριστικό παράδειγμα ότι στις μεγάλες πόλεις, Αθήνα, Πειραιά οι πληροφορίες βγαίνουν με το σταγονόμετρο!\nΚι ενώ για την Αθήνα «παίζει» ανοιχτά το όνομα του πρώην Νικήτα Κακλαμάνη, ο ίδιος φαίνεται λένε οι πληροφορίες να μην θέλει το χρίσμα από τη ΝΔ, με αφορμή την κριτική που έχει ασκήσει τόσο καιρό κατά της πολιτικής λιτότητας.\nΈχουμε ξαναγράψει εδώ, το προβάδισμα έχει έναντι των άλλων υποψηφίων ο νυν Δήμαρχος Βασίλης Μιχαλολιάκος, όμως ο ίδιος ακόμη δεν έχει ανακοινώσει επίσημα την υποψηφιότητά του και μάλιστα παροτρύνει και τους αντιπάλους του (όποιοι είναι αυτοί) να μην μπουν από τώρα σε προεκλογική διαμάχη που δεν θα κάνει καλό στην πόλη. Το κριτήριο του κόσμου στις Δημοτικές, είναι εντελώς διαφορετικό από αυτό στις εθνικές εκλογές.\nΤο ερώτημα που προκύπτει λοιπόν, είναι στον Πειραιά, ποιοι θα είναι υποψήφιοι; Η αρχή έγινε με τον ανεξάρτητο (και στην ουσία και ίσως… στο χρίσμα) Αντώνη Καλογερόγιαννη. Ο ΣΥΡΙΖΑ, ως «άφθαρτο» κόμμα αφού δεν έχει αναλάβει ποτέ εξουσία, ποιον θα ανακοινώσει; Τον Θ. Δρίτσα; Εκείνος φαίνεται να επιθυμεί πιο πολύ την κοινοβουλευτική έδρα. Θα είναι άραγε καταλυτικός ο ρόλος των Καρδαρά (έχει ήδη θέσει υποψηφιότητα στις εκλογές του Δ.Σ.Π.) και Σταθάκη στις όποιες ζυμώσεις; Θα είναι κάποιο άλλο πρόσωπο από τα «σπλάχνα» του ΣΥΡΙΖΑ ή θα προτείνει πρόσωπο κοινής αποδοχής; Εδώ ακούγεται έντονα το ενδεχόμενο συνεργασιών αλλά και «εκπλήξεων»! Και φτάνουμε στο πρώην ΠΑΣΟΚ (αυτό του συνδυασμού του πρώην δημάρχου Π. Φασούλα). Πολλοί είναι εκείνοι που θέλουν να συμμετέχουν ξανά στα κοινά της πόλης αλλά «αστιγμάτιστοι» από τις πολιτικές του παρελθόντος της πράσινης παράταξης. Ακούσαμε για κάποιους που ίσως μπουν σε ανεξάρτητα ψηφοδέλτια όπως αυτό του Αντώνη Καλογερόγιαννη. Άλλοι πάλι (μαζί με στελέχη της ΔΗΜΑΡ) φλερτάρουν με τους «58» το θέμα των οποίων θα ξεκαθαρίσει την Δευτέρα 3 Φεβρουαρίου στον Πειραϊκό Σύνδεσμο.\nΟ ανεξάρτητος και μαχητικός Ιωσήφ Βουράκης που ασχολείται καιρό με τα κοινά, έχοντας έντονη αντιπολιτευτική δράση έχει ως τώρα καταφέρει να μπει δυνατά στο υπάρχον πολιτικό σκηνικό. Ανακοινώνει υποψηφιότητα την Τετάρτη 29 Ιανουαρίου και ώρα 18.00 στο ξενοδοχείο SAVOY.\nΌσο για τους υπόλοιπους; Το ΚΚΕ μάλλον θα στηριχθεί στη γνωστή και δοκιμασμένη «συνταγή» της Ελπίδας Παντελάκη (στις 3/2 έχει προγραμματιστεί σχετική εκδήλωση στο ΤΙΤΑΝΙΑ), ενώ από πλευράς της παράταξης «Πειραιάς-Πόλης-Θρύλος», ανακοινώθηκε δια στόματος Φίλιππου Καμπούρη ότι εντός των επόμενων 15 ημερών θα γίνουν διεργασίες για να αποφασιστεί η πορεία της «παράταξης Μαντούβαλου» προς τις εκλογές. Ο ίδιος είπε στο δημοτικό ραδιόφωνο ότι επιθυμεί να συμμετέχει ξανά στα κοινά της πόλης και αναφέρθηκε σε εκπλήξεις στα ψηφοδέλτια…\nΒερνίκος, Δρυμιλής και λοιποί ενδιαφερόμενοι για τον Δήμο, βρίσκονται σε αναζήτηση πορείας και προσώπων. Το ίδιο συμβαίνει και από πλευράς Ολυμπιακού που μετά τη διαμάχη του με τον σημερινό Δήμαρχο (λόγω Μελισσανίδη), ψάχνει «βαρύ όνομα» αποδεκτό στην «ερυθρόλευκη» εξέδρα.\nΣε κάθε περίπτωση, κοντός ψαλμός αλληλούια! Οι Δημότες είναι εκείνοι που θα αποφασίσουν – επηρεασμένοι ενδεχομένως, από την πολιτική συγκυρία. Σε κάθε περίπτωση, όλοι στον Πειραιά, επιμένουν ότι ο επόμενος Δήμαρχος θα πρέπει να γνωρίζει καλά τα θέματα της πόλης και να μην είναι «κομματική» επιλογή.\n…ΚΑΙ ΚΑΤΙ ΤΕΛΕΥΤΑΙΟ. Η Χρυσή Αυγή ανακοίνωσε για υποψήφιο δήμαρχο Πειραιά τον βουλευτή, Νίκο Κούζηλο.\nΑΥΤΟΔΙΟΙΚΗΤΙΚΕΣ ΕΚΛΟΓΕΣΔΗΜΟΣ ΠΕΙΡΑΙΑΔΗΜΟΤΙΚΕΣ ΕΚΛΟΓΕΣ 2014ΕΙΔΗΣΕΙΣ ΠΕΙΡΑΙΑΝΕΑ ΠΕΙΡΑΙΑΠΕΙΡΑΙΑΣΥΠΟΨΗΦΙΟΙ


Το χιουμοριστικό σποτ της Jennifer Aniston - KefaloniaToday.com\nΕΙΣΤΕ ΕΔΩ: Home / Lifestyle / Το χιουμοριστικο σποτ της Jennifer Aniston\nΤο χιουμοριστικό σποτ της Jennifer Aniston\n22 Σεπτεμβρίου, 2012 10:15 μμ\nΗ Jennifer Aniston.\nΗ Jennifer Aniston δεν διστάζει να τσαλακώνει την εικόνα της, και το αποδεικνύει ακόμη μια φορά, πρωταγωνιστώντας σε ένα τηλεοπτικό σποτ.\nΗ διάσημη ελληνοαμερικανίδα ηθοποιός πρωταγωνιστεί σε ένα ξεκαρδιστικό φιλμάκι για τις ανάγκες της νέας διαφήμισης εταιρείας εμφιαλωμένου νερού και αποκαλύπτει όλα τα μυστικά της καθημερινότητάς της.\nΣτο χιουμοριστικό διαφημιστικό σποτ η J. Aniston εμφανίζεται να είναι έγκυος σε τρίδυμα, να πίνει το εμφιαλωμένο νερό που διαφημίζει. Επίσης, στην διαφήμιση φαίνεται να κάνει γυμναστική ενώ εξαιρετικά γυμνασμένοι άνδρες την κρατούν στα χέρια, αλλά και να γεμίζει η πισίνα της με εμφιαλωμένο νερό.\nΣτην διαφήμιση εμφανίζεται και ο κωμικός Jimmy Kimmel, υποδυόμενος τον μεγάλο γιο της Aniston. Στο τέλος του σποτ, η Jennifer Aniston εμφανίζεται να βγάζει την ξανθιά περούκα που υποτίθεται πως φοράει και να αποκαλύπτει πως έχει φυσικές μαύρες μπούκλες!\nFiled Under: Lifestyle Tagged With: spot, εγκυος, ηθοποιος


όλα σε ένα εκτυπωτή μεγάλου format Online Παραγγελία\nΑρχική > Λίστα ετικετών σημάδι > A > Όλα σε ένα εκτυπωτή μεγάλου format\nόλα σε ένα εκτυπωτή μεγάλου format\nΟ εκτυπωτής 3d είναι δημοφιλής στις μέρες μας. Κάντε κλικ εδώ και δείτε αυτό το καταπληκτικό όλα σε ένα εκτυπωτή μεγάλου format. Είσαι που υπάγονται στην αγάπη με αυτό; Εκτός από τη λεπτή σχεδίαση, αυτό το όλα σε ένα εκτυπωτή μεγάλου format έχει επίσης υψηλή ποιότητα και πωλείται σε μια απίστευτη χαμηλή τιμή. Είναι, επίσης, παρέχεται με υψηλή ακρίβεια μετάδοσης και μεγάλη διάρκεια ζωής, όπως απευθείας μετάδοση υιοθετείται ακριβή ταχυτήτων αποφράσσει. Αν ψάχνετε για μεγάλου μεγέθους εκτυπωτή, αυτό πρέπει να είναι ιδανική επιλογή σας. Εν τω μεταξύ, μπορείτε να περιηγηθείτε την ιστοσελίδα μας για άλλα προϊόντα. Τα πολλά καταπληκτικά και ενδιαφέροντα προϊόντα εδώ παρέχονται. Ρίξτε μια ματιά και να αγοράσετε αυτό που σας αρέσει!


Γεύση από Ιταλία V | Αναγεννημένη\nΓεύση από Ιταλία V\nΣτο Λουγκάνο περπατήσαμε κι εξερευνήσαμε περισσότερο απ΄ότι στο Κόμο. Μου φάνηκε συγκλονιστικό να βλέπω απέναντι τους πρόποδες των Άλπεων. Μου άρεσε που είχε τελεφερίκ που σε ανέβαζε στο πιο ψηλό σημείο με την πανοραμική θέα της περιοχής. Το ανακαλύψαμε στο κατέβασμα.Πολύ ωραία σπίτια και μαγαζιά. Το σπαστικό ήταν η αναλογία ευρώ -ελβετικού φράγκου, στο οποίο μας έδιναν κατά κόρο τα ρέστα. Πανάκριβη αγορά. Υπέροχες σοκολάτες-στρούντελοειδή. Στο γυρισμό στο Μιλάνο ως και χαλάζι τύχαμε στο κατακαλόκαιρο.\nΗ Γένοβα (μέρος) απ΄την αουτοστράντα\nΣάντα Μαργκαρίτα, Ιταλική Ριβιέρα\nΜπαλκόνι, Πόρτο Φίνο\nΚατεβαίνοντας στη Σάντα Μαργκαρίτα μέχρι να έρθει το αστικό για το Πόρτο Φίνο (κάθε 20-30 λεπτά) το οποίο χώραγε μετά βίας 35-40 άτομα αποφασίσαμε να πάμε μια βόλτα για να τη δούμε.Εντύπωση μας έκαναν τα ζωγραφιστά σπίτια, που από μακριά δίνουν την εντύπωση τρισδιάσταστης επένδυσης. Το Πόρτο Φίνο είναι ένα μικρό λιμανάκι που βρίσκω τη φήμη του υπερβολική, αφού για μπάνιο ούτε εκεί ούτε στη Σάντα Μαργκαρίτα ήταν της προκοπής. Πήχτρα στα ιστιοπλοϊκά και τις βάρκες μου θύμισε λεωφόρο σε κίνηση.\nΌμορφος ο τόπος γύρω με ωραία σπίτια στα στενάκια και χρώματα. Όποος έχει επισκεφτεί Παξούς βλεπει πως είναι εκτός συναγωνισμού.(Όχι δεν είμαι τοπικίστρια/σωβινίστια.)\nΚοιλάδα των θαυμάτων, Πίζα\nΦτάσαμε στην Πίζα το τελευταίο βράδυ ολοκληρώνοντας ένα αρκετά μεγάλο κύκλο μετά από 6 ημέρες.Ο Πύργος με κλίση πλέον 2,5 μέτρα γέρνει αρκετά ανάλογα το σημείο που στέκεσαι. Αντικρίζοντάς τον θυμηθήκαμε τη σκηνή απ΄το φιλμ «Οι εντιμότατοι φίλοι μου» κια γελάσαμε.Εκεί έφαγα και το πιο ωραίο ριζότο με θαλασσινά να γλείφεις τα δάχτυλά σου) !\nΓενικά το φαγητό στην Ιταλία, μακριά από τουριστικά μαγαζιά (στα στενάκια οι οικογενειακές τρατορίες μούρλια) ήταν υπεράνω των προσδοκιών μου, εκτός από τις σαλάτες κάποιες φορές. Όλων των ειδών οι πάστες (ριγκατόνι, λινγκουίνι, ραβιόλια, νιοτσέτι, κλπ) και ριζότο με διάφορες σάλτσες (πέστο αλ μεντιτερανέο, πέστο αλ τζενοβέζε, με διάφορων ειδών μανιτάρια, καρμπονάρα αυθεντική, πουτανέσκα κλπ) και καταπληκτικά αντιπάστι συνοδεία ωραίων κρασιών (δοκιμάσαμε 2-3 Κιάντι και κάνα δυο Πινό γκρίτζο) κλπ Θα σταθώ στην πίτσα (2-3 φορές φάγαμε) στον καφέ (που δεν τρελαίνομαι γενικά για καπουτσίνο) και τα παγωτά. Πέθανα και πήγα στον παράδεισο!! Ειδικά για το παγωτό μασκαρπόνε με νουτέλα στη Σιένα θα ξανάκανα το ταξίδι. Και βέβια φάγαμε κρεάς, απλά εγώ τα ημιψημένα (που να τρέχει αιματάκι έστω ροζέ) δεν τα προτιμώ. Παρόλα αυτά η μπιστέκα αλά φιορεντίνα (μισόκιλη κι α…) εξαιρετική!! Έτρωγα τις καλοψημένες άκρες των άλλων. 😉\nΔε θα ξεχάσω τη γιαγιά στη Σιένα, που μαγείρευε για το οικογενειακό εστιατόριο, που μας λυπήθηκε αν κι είχε περάσει η ώρα σερβιρίσματος και έφερε το μυρωδάτο ριζότο μανιταριών που έτρωγε κι εκείνη.\nΞεκινώντας για το ταξίδι σκεφτόμουν στο αεροπλάνο πως ίσως να είναι το τελευταίο, λόγω οικονομικών. Ακόμα κι αν γίνει έτσι, χαίρομαι που ήταν αυτός ο προορισμός. 🙂\nΥ.Γ. Το καθυστέρησα πολύ το ξέρω, αλλά άρχισε το σχολείο. Ο πρώτος καιρός μοιάζει με οδοστρωτήρα κι η προετοιμασία για την Ε’ φέτος με την έλλειψη των βιβλίων τρώει περισσότερο χρόνο.\nThis entry was posted in Μικρές περιπλανήσεις,La vita e bella and tagged ταξίδια,Ιταλία,Πίζα,ΠορτοΦίνο on 19 Σεπτεμβρίου, 2011 by Stavrula.\n← Γεύση από Ιταλία IV 8 →\n14 thoughts on “Γεύση από Ιταλία V”\nconfused 19 Σεπτεμβρίου, 2011 στο 7:03 μμ\nΣυνεχίζεις να προκαλείς… 😛\nrenata Post author 19 Σεπτεμβρίου, 2011 στο 7:16 μμ\nΔυστυχώς ή ευτυχώς τέλειωσα. :Ρ\ntsalapeteinos 19 Σεπτεμβρίου, 2011 στο 11:02 μμ\nΗ φτώχεια θέλει καλοπέραση, λένε.\nΤου χρόνου πολλοί από μας προβλέπω να πάνε διακοπές μακράς διάρκειας σε κοντινούς ή μακρινούς εργατικούς παραδείσους.\nrenata Post author 21 Σεπτεμβρίου, 2011 στο 2:01 μμ\nσ.Τσαλ, όσο γίνεται.\nΜας βλέπω να τραγουδάμε κλασσικά τραγούδια:»Στο σταθμό του Μονάχου», «Μανούλα ,θα φύγω για πάντα στα ξένα», «Στις φάμπρικες της Γερμανίας και του Βελγίου τις στοές» κλπ\nDaisyCrazy 20 Σεπτεμβρίου, 2011 στο 8:44 πμ\nΩραίο ταξίδι! Με όλες αυτές τις λιχουδιές που αναφέρεις μας έπεσαν τα σάλια πρωι-πρωι 😆\nΕλπίζω να ξαναπάτε ταξίδι του χρόνου 🙂\nrenata Post author 21 Σεπτεμβρίου, 2011 στο 2:06 μμ\nDaisyCrazy, σ΄ευχαριστώ 🙂 Ευτυχώς δλδ που δεν προλάβαινα τις φωτογραφίσω , πέρα από τη μπιστέκα .\nΔεν το ελπίζω, εκτός να είναι σαν αυτά που λέει ο Τσαλ πιο πάνω.\nΓιώργος Κατσαμάκης 21 Σεπτεμβρίου, 2011 στο 1:56 μμ\nΕπιτέλους και λίγες καλές φωτογραφίες…. μας είχες ταράξει στο κείμενο στα προηγούμενα ποστ… ομορφιές διαβάζαμε, αλλά δεν τις βλέπαμε…. τώρα μάλιστα\nΥΓ: Θα γυρίσει το μυαλό σου από εκεί ή όχι; Διαπιστώνω χάσμα μυαλού και σώματος. Μη δυστυχήσουν το ένα μακρυά από το άλλο 🙂\nrenata Post author 21 Σεπτεμβρίου, 2011 στο 2:16 μμ\nΓιώργο, είπα να κάνω μια αλλαγή.\nΒλέπεις εσύ κανένα λόγο να γυρίσει; Αν γυρίσει θα δυστυχήσουν, σε διαβεβαιώ. 😐\nαγκνιρα 22 Σεπτεμβρίου, 2011 στο 3:01 μμ\nΡενάτα, και αυτές πολύ ωραίες φωτό 🙂 Ο στραβός πύργος της Πίζας πολύ εντυπωσιακός (έτσι που τράβηξες τους τουρίστες από μπροστά φαίνεται η κλίση πολύ περισσότερο).\nΚρίμα που στο Λουγκάνο είχε τέτοιο βρωμόκαιρο. Αλλά χαίρομαι που το ευχαριστήθηκες παρόλα αυτά, είναι πολύ ευχάριστη πόλη.\nΣού εύχομαι και τουχρόνου πιο βόρεια 😉\nKαλη δύναμη στο σχολειό!\nrenata Post author 22 Σεπτεμβρίου, 2011 στο 9:24 μμ\nΑγκνίρα, σπάστηκα πολύ σ΄αυτό το ταξίδι που ξεφύτρωναν κεφάλια ή χέρια από παντού. Γκρρ..\nΣ΄ευχαριστώ. Ο καιρός στο Κόμο και Λουγκάνο ήταν μια ευχάριστη αλλαγή απ΄το ψήσιμο των προηγούμενων ημερών 🙂\nΝα΄σαι καλά και για του χρόνου ίδωμεν …\nμούργος 22 Σεπτεμβρίου, 2011 στο 8:26 μμ\nαααααααα, γιατι μου εκοψες το σχολιο μου;\nγια να μη κερασεις; 👿\nτι; τελειωσε στο 24ο ποστ σχετικα με το οδοιπορικο σου στην βορεια ιταλια; [που να την ειχες γυρισει και ολη]\nδηλ. μονο 2.345 φωτο θα δουμε;\nαααααα, θελουμε και αλλο! 😛\nτο ξεχασα λεμεεεεεεεεεεεεεεεεεεεεεεεεεεεεεεεεε!\nχρονια σου πολλα λεμεεεεεεεεεεεεεεεεεεεεεεεεεεεεεεε!\n[40 μερες δεν κρατανε;]\nτι κερασμα εχει; 🙂\nrenata Post author 22 Σεπτεμβρίου, 2011 στο 9:29 μμ\nΜούργο, κούνα την κεφάλα σου να κάνει επαφή. Πότε σου ΄κοψα βρε σχόλιο;\nΌσο για τις φωτο μη με προκαλείς λέμε 😛\nΔλδ θες κέρασμα; Έχουμε λίγο ποντικοφάρμακο στο ντουλάπι. Θες; 😈\nsilentcrossing 27 Σεπτεμβρίου, 2011 στο 9:29 μμ\nΑυτές μου αρέσουν περισσότερο απ’ όλες γιατί έχουν ζουμί, δηλαδή την καθημερινότητα των γειτόνων και όχι τα μνημεία τους. Καλοτάξιδη να είσαι πάντα φιλενάδα!\nrenata Post author 28 Σεπτεμβρίου, 2011 στο 1:16 μμ\nSilent, σ εκαταλαβαίνω. 🙂 Σ΄ευχαριστώ. Ελπίζω να συνεχίσουμε να ταξιδεύουμε (κυριολεκτικώς).


Ayzac-Ost: Bed and Breakfast\nAyzac-Ost: Αεροπορικά εισιτήρια\nAyzac-Ost: Όλα τα εστιατόρια\nParc Animalier Des Pyrénées: Εστιατόρια στην περιοχή\nAyzac-Ost: Όλες οι δραστηριότητες\nΔραστηριότητες κοντά σε: Parc Animalier Des Pyrénées\nΝο 1 από 1 δραστηριότητες - Ayzac-Ost\n60 B avenue des Pyrenees, 65400 Ayzac-Ost, Γαλλία\nΥπέροχο πάρκο, πραγματικά καλά\nΕπισκεφθήκαμε αυτό το πάρκο όπως μας των 3 ετών saw τις διαφημίσεις και πήγαινε σε περίπου βλέποντας Otter γης. Ευτυχώς το πάρκο δεν έχουν βίδρες, το οποίο μπορείτε να δείτε τόσο εντός όσο και εκτός του νερού, αλλά ήταν πολύ καλύτερα από ό,τι αναμενόταν. Υπήρχε...ένα μέρος όπου θα μπορούσαμε να τις ζωοτροφές και marmosets pet και αιγών. Τα παιδιά σας με κατσίκες και βασικά ταίσετε όσο μπορούν! Οι ταχύτητες δεν είναι υπέροχη και κοιτάξτε καλά φροντισμένο μια ευτυχής να παίζουν. Υπάρχουν ακόμη δύο eco lodges έτσι ώστε να μπορείτε να μείνετε και να παρακολουθήσετε είτε φέρει ή λύκοι. Το φαγητό ήταν καλής ποιότητας (αγοράσαμε σάντουιτς) αλλά υπήρχε άφθονο χώρο για πικ νικ. Όλα τα ζώα και τα πουλιά είναι πραγματικά καλοδιατηρημένα, φαίνονταν ικανοποιημένοι και οι κλωβοί / περιοχές καθαρό και καλά συντηρημένο. Είναι ένα καλό ταξίδι για παιδιά και σκεφτήκαμε πολύ καλή τιμή για ένα ζώο park.Περισσότερα\nΤο αποκορύφωμα της επίσκεψής μας στη περιοχή των Πυρηναίων\nΑυτό το ζωολογικό πάρκο κατέχει πολλά είδη της άγριας πανίδας, μοναδικό στη περιοχή των Πυρηναίων, συμπεριλαμβανομένων αρκούδες και wolfs (με την ευκαιρία να διανυκτερεύσουν κοντά τόσο - σε τιμή) . Ταίσαμε μαρμότες (crazy λίγο ζώα! ) , το δισκοπρίονο βίδρες (και το γιγαντιαίο βίδρες) παίζουν...στον ήλιο, παρακολουθήστε όρνεα αναμονή για το δείπνο τους και είχε αυθάδικα μαϊμούδες επιθεωρούν το σακίδιό μου για τα τρόφιμα. Πρόκειται για μια άκρως διαδραστική park που διαρκεί 2 - 3 ώρες για να απολαύσετε πλήρως. Μην το χάσετε!Περισσότερα\nΈχω πάει σε πολλά ζωολογικών κήπων, αλλά αυτό είναι διαφορετικό. 1 βόλτες αρκετά κοντά στα ζώα που βρίσκονται στις προστατευόμενες περιοχές, αλλά (κυρίως) χωρίς τα κλουβιά. Σχεδόν κάθε ζώο μετατράπηκε και τέθηκε προς εμένα όταν μπήκα στο παρελθόν. Υποψιάζομαι ότι χρησιμοποιούνται για να τροφοδοτούνται από...τους επισκέπτες. Ήμουν εκεί το πρώτο πράγμα το πρωί και τα ζώα ήταν σχεδόν όλα είναι αρκετά ενεργό, ιδιαίτερα η καφέ αρκούδα και μαρμότες.Περισσότερα\nΜας άρεσε πάρα πολύ αυτό το μέρος. Έχουμε διαβάσει πολλές θετικές κριτικές πριν πάμε και όλα είναι σωστό! Εάν είστε οπουδήποτε στη γύρω περιοχή είναι 100 % άξιζε τον κόπο να πάτε!\nΈνα τόσο υπέροχο πάρκο!\nΛίγα λόγια να περιγράφουν την ευχαρίστηση νιώσαμε σε όσους επισκέπτονται αυτή την animal park. Δεν είναι να απορεί κανείς που θεωρείται ως ένα από τα καλύτερα (αν δεν είναι το καλύτερο) park στη Γαλλία. Επισκεφθήκαμε το πάρκο την Πέμπτη, 11ης Αυγούστου, 2016. Βρίσκεται σε μια...γραφική βρίσκεται στην πλαγιά ενός λόφου, το οποίο είναι ήδη ασυνήθιστο για το περιβάλλον. Ακόμη και η θέα από το χώρο στάθμευσης αυτοκινήτων είναι αρκετά παράξενο ως είσοδος κάθεται στο κάτω μέρος του απότομα, καλύπτονται δέντρου πρανή που σας αφήνει να αναρωτιέστε αυτού του μεγέθους του πάρκου, αλλά μόλις μπεις μέσα μπορείς να δεις την έξυπνη χρήση του βουνού περιγράμματα. Το γεμιστό οθόνες είναι πολύ καλό... "πραγματικό" σκηνές κυνηγιού! Τα ζώα όλοι φαίνονταν ικανοποιημένοι, καλά φροντισμένο και τόσο καθαρό. Η διαρρύθμιση ήταν θαυμάσιο, με όλες τις πτυχές είναι εύκολα προσβάσιμο, πραγματικά απολαύσαμε την επίσκεψη μας και η εγγύτητα που ζήσαμε μέχρι τα ζώα ήταν συναρπαστικό ψυχόδραμα. Και τι να πει κανείς για την ποικιλία των ζώων; Εκπληκτικό. Τόσα πολλά, τα περισσότερα από τα οποία χαρακτηρίζουν την περιοχή των Πυρηναίων. Υπογραμμίζει μας ήταν σίγουρα οι αρκούδες, όπως η επιβολή ζώων, αλλά πάνω απ' όλα, η υπέροχη μαρμότες. Οι επισκέπτες έχουν την ευκαιρία να μπείτε τους περίβλημα για να τα ταίσετε και κυριολεκτικά να καθίσουν δίπλα τους. Δεν ανεβαίνουν σε όλη σας την αναζήτηση για φαγητό ... Υπέροχο τέτοια ζώα!!! Το κατάστημα με σουβενίρ είναι καλά εξοπλισμένα και είμαι σίγουρος ότι μπορεί κανείς να βρει λίγο πράγμα που θα του θυμίσω/εκείνη της αυτό το παραδεισένιο μέρος! Μπράβο για αυτό το υπέροχο πάρκο... ένα από τα μέρη που πρέπει να επισκεφθείτε για όλους!!!Περισσότερα\nΕξαιρετική μικρό ζωολογικό κήπο/animal park.\nΕξαιρετική μικρό ζωολογικό κήπο/animal park. Κατά κύριο λόγο, τα ζώα που προέρχονται από τα Πυρηναία. Αποτελεί μια καλή μέρα όταν Κάλυψη νεφών είναι χαμηλή και μια μέρα στο βουνό είναι ελκυστικό.\nΕνώ μπορείτε να μεταβείτε στο ζωολογικό κήπο οπουδήποτε και έτσι δεν θέλετε να επισκεφθείτε μια άλλη ενώ σε διακοπές, αυτό είναι κάτι που πρέπει να δείτε. Βρίσκεται σε μια γραφική hillside (ήδη ασυνήθιστο για το περιβάλλον), αυτό ενσωματώνει επίσης ένα ζωολογικό κήπο για τα παιδιά...- κάτι που τα παιδιά μας απλώς λάτρεψα. Είναι μικρούτσικα zoo (μπορεί να καλυφθεί σε δύο ώρες). Σημείωση πράγμα: ένα από τα τμήματα είναι σε πολύ απότομο λόφο και δεν είναι ιδανική για άτομα με μειωμένη κινητικότητα ή αναπνευστικά προβλήματα.Περισσότερα\nΕπισκεφθήκαμε αυτό το πάρκο ζώων τον Ιούλιο και περάσαμε φανταστικά. Ρύθμιση είναι εκπληκτική και υπάρχει μια υπέροχη ποικιλία των ζώων. Τάισμα μαρμότες ήταν ένα δώρο και να είναι σε θέση να ανέβουν αιγών περιβόλου ήταν ένα δώρο για τα παιδιά. Συνολικά μια υπέροχη μέρα. Το...προσωπικό ήταν ιδιαίτερα εξυπηρετικό. Άφησα το κινητό τηλέφωνο από το πίσω μέρος και όταν επέστρεψα την επόμενη ημέρα για να συλλέγετε ήμουν πολύ ικανοποιημένος για το γεγονός ότι δεν είχαν ακόμη φορτισμένη για μένα. Ένα πολύ ωραίο πράγμα που πρέπει να κάνουμε και εκτιμήσαμε πολύ!Περισσότερα\nΩραία θέα - τα ζώα τουλάχιστον συναρπαστική μέρος\nΌτι όπως κάθε zoo εκεί έξω. Τα ζώα σε κλουβιά, ψηλά φράκτες. Η μονάδα εξισορρόπησης μορφολογίας εδάφους είναι αρκετά απότομες, έτσι έγκυο γυναίκα και οι συνταξιούχοι θα πρέπει να γνωρίζουν. Η τιμή είναι λίγο υψηλή πλευρά, αλλά από την άλλη πλευρά τα μικρά παιδιά θα...διασκεδάζουν παρακολουθώντας τα ζώα. Το κόλπο για τους 5 yearold οι οποίοι έσπευσαν ενθουσιασμένοι από ένα στυλό για άλλη χρησιμοποιώντας το (όχι και τόσο μεγάλη) χάρτη. Τα ίδια τα ζώα όπου μερικές φορές ήταν δύσκολο να βρεις (όπως το lynx), αλλά μπορέσαμε να πάρετε μια γεύση από όλα αυτά. Ήταν αξίζει να περάσετε 40+ σε ευρώ για 2 ενήλικες και ένα παιδί; Πιθανόν να μην είναι, αλλά τουλάχιστον θα μπορούσαμε να πούμε ότι έχουμε δει αρκούδες και λύκους, όταν επιστρέψαμε από το holiday.Περισσότερα\nΑυτό πρέπει να είναι μία από καλύτερες ο ίδιος τους ζωολογικούς κήπους που έχω μείνει ποτέ, και υπάρχουν πολλοί λόγοι για αυτό. Τα ζώα που είναι εξαιρετικά καλά φροντισμένο και τα άτομα που εργάζονται εκεί είναι πολύ φιλικοί. Ο ζωολογικός κήπος είναι το ίδιο σε...όμορφο περιβάλλον και υπάρχει μια καλή ποικιλία από ζώα να εξετάσουμε και μάθετε πληροφορίες σχετικά. Περάσαμε περίπου 3 ώρες εδώ και απολαύσαμε μερημεριανά. Θα συνιστούσα να επισκεφθείτε αυτό το μέρος αν είστε μέσα και γύρω από την περιοχή.Περισσότερα\nΛάβετε γρήγορα απαντήσεις από το προσωπικό του Parc Animalier Des Pyrénées και από προηγούμενους επισκέπτες.


Πιερρακάκης: Ψηφιακός ανένδοτος, «πόλεμος» στη γραφειοκρατία | ΘΡΙΑΣΙΟ\nΤετάρτη, 06/07/2022 4:57 μμ\nΠιερρακάκης: Ψηφιακός ανένδοτος, «πόλεμος» στη γραφειοκρατία\nΤο μεγάλο ζητούμενο είναι να κάνουμε τη ζωή των πολιτών πιο εύκολη, τόνισε ο νέος υπουργός, Κυριάκος Πιερρακάκης, και μίλησε για απλοποίηση των διαδικασιών σε όλα τα επίπεδα.\nΟ ψηφιακός μετασχηματισμός του κράτους αποτελεί βασική προτεραιότητα, συνέχισε και μίλησε για «ψηφιακό ανένδοτο» και «πόλεμο στη γραφειοκρατία».\nΕίναι ένα στοίχημα, το οποίο πρέπει να κερδίσουμε γρήγορα και αποφασιστικά, προσέθεσε και ευχαρίστησε τον Κυριάκο Μητσοτάκη για την εμπιστοσύνη που του έδειξε.\nΩς προς την επόμενη μέρα, ανακοίνωσε τη δημιουργία τριών γραμματειών (ψηφιακής πολιτικής, πληροφοριακών συστημάτων και τηλεπικοινωνιών) και έθεσε ως στόχο η Ελλάδα σε τέσσερα χρόνια να φθάσει τον μέσο όρο της ΕΕ.\nΣηκώνοντας το κινητό του, είπε χαρακτηριστικά πως «η επικοινωνία του κράτους με τον πολίτη πρέπει να περάσει εδώ!».\nΟ πρώην υπουργός, Νίκος Παππάς, αναφέρθηκε αναλυτικά στις πρωτοβουλίες του και στα έργα που υλοποίησε στη διάρκεια της θητείας του και προσέθεσε: «Εύχομαι καλή δύναμη, οι συνεργάτες μου (γενικοί γραμματείς) θα είναι στη διάθεση της νέας ηγεσίας όσο τους χρειάζεται. Ομαλή αλλαγή σημαίνει ισχυρή δημοκρατία. Χτυπάμε καμπανάκι, διότι πολλοί σχετικοποιούν τις δημοκρατικές διαδικασίες. Οι διαδικασίες παράδοσης και παραλαβής έχουν και ουσία».\n«Ύστερα από τρία χρόνια ολοκληρώνουμε την παρουσία μας με αίσθημα ότι έχουν κάνει μεγάλα βήματα και έργο. Τώρα πια κανείς δεν ρωτά για το αν θα πρέπει να υπάρχει το υπουργείο. Από την αντιπολίτευση θα παροτρύνουμε να ισχυροποιηθεί το έργο του υπουργείου Ψηφιακής Πολιτικής. Στόχος μας ήταν η δίκαιη ψηφιακή ανάπτυξη» κατέληξε ο Νίκος Παππάς, ο οποίος έκανε ειδική αναφορά και στη… διαστημική πολιτική των κυβερνήσεων ΣΥΡΙΖΑ.\nΤης τελετής παράδοσης-παραλαβής προηγήθηκε συνάντηση της απερχόμενης και της νέας ηγεσίας στο γραφείο του υπουργού.\nΑκολούθησε η παράδοση-παραλαβή και για τα θέματα της Ενημέρωσης, με τον Λευτέρη Κρέτσο να παραδίδει συγκινημένος στον νέο κυβερνητικό εκπρόσωπο, Στέλιο Πέτσα.\nΈχουμε διάθεση να φέρουμε γνήσια ενημέρωση για το καλό των Ελλήνων, τόνισε ο κ. Πέτσας και επανέλαβε τρεις φορές τη λέξη «ενημέρωση».\nΚυριάκος Πιερρακάκης Νέα Δημοκρατία Υπουργειο Ψηφιακής Διακυβέρνησης\nΕπίθεση με γκαζάκια στην οικία του βουλευτή Μπάμπη Παπαδημητρίου\nΣύγκρουση Μητσοτάκη – Τσίπρα αναμένεται σήμερα στη Βουλή


Αύξηση των εμφραγμάτων στη Μεσσηνία κατά 44% την περίοδο της οικονομικής κρίσης Γαργαλιάνοι Online | ΚΑΘΗΜΕΡΙΝΑ ΤΡΙΦΥΛΙΑΚΑ ΝΕΑ\nΣτην ημερίδα του ΤΕΙ Καλαματας «Κοινωνία, Υγεία και Τοπική Αυτοδιοίκηση τον καιρό της κρίσης» μίλησε ο καρδιολόγος και επικεφαλής της δημοτικής παράταξης «Ανοιχτή Πόλη», Μανώλης Μάκαρης.\nΜεταξύ άλλων, τόνισε: «Το ΤΕΙ Καλαμάτας με τη διοργάνωση αυτής της ημερίδας αποδεικνύει ότι μπορεί και βρίσκεται κοντά στην κοινωνία και τα προβλήματά της. Η θεματολογία αυτής της ημερίδας απλώνεται στο φάσμα των πιο δραματικών επιπτώσεων της οικονομικής κρίσης, όπως αυτές εμφανίζονται στο χώρο της υγείας. Συγκεκριμένα, τα τελευταία χρόνια βιώνουμε τις καταστροφικές συνέπειες ενός ακήρυχτου πολέμου εναντίον του συστήματος υγείας, αλλά κυρίως εναντίον των ίδιων των ασθενών. Η μεγαλύτερη έκπληξη στην ιατρική μου καριέρα ήταν μια νέα κατηγορία επειγόντων ιατρικών προβλημάτων άμεσα σχετιζόμενων με την οικονομική κρίση. Ήταν για μας τους γιατρούς αδιανόητο να βλέπουμε ασθενείς να μην ακολουθούν την ενδεικνυόμενη φαρμακευτική αγωγή λόγω οικονομικής δυσπραγίας και να έρχονται στα επείγοντα με βαρύτατες καταστάσεις, όπως πνευμονικό οίδημα και έμφραγμα του μυοκαρδίου. Κι αυτό ακριβώς ήταν το έναυσμα και για μένα προσωπικά να ασχοληθώ ερευνητικά με τη συσχέτιση της οικονομικής κρίσης με την καρδιαγγειακή νοσηρότητα. Αποδείξαμε ότι την περίοδο της οικονομικής κρίσης είχαμε αύξηση των περιστατικών εμφράγματος του μυοκαρδίου κατά 44% στο Νομό Μεσσηνίας. Μεγαλύτερη αύξηση παρουσίασαν οι κάτοικοι των αστικών περιοχών και οι ανασφάλιστοι. Τη συγκεκριμένη μελέτη παρουσιάσαμε σε μεγάλα καρδιολογικά συνέδρια στο εξωτερικό και στην Ελλάδα. Ήταν, μάλιστα, εντυπωσιακή η ανταπόκριση της παγκόσμιας επιστημονικής κοινότητας που ανέδειξε το θέμα σε μεγάλα ιατρικά περιοδικά. Και σε αυτή τη μελέτη ακολούθησαν και προστέθηκαν και πολλές άλλες που συντείνουν στην ξεκάθαρη άποψη ότι η υγεία των Ελλήνων υποβαθμίστηκε όλα αυτά τα χρόνια.\nΜέσα σε αυτή την κατάσταση ο ιατρικός κόσμος παρακολουθεί αμήχανος την υποβάθμιση της εργασίας του, ενώ στρατιές νέων γιατρών εγκαταλείπουν την Ελλάδα για μια καλύτερη τύχη στο εξωτερικό.\nΚαι από την άλλη μεριά είναι ο ασθενής που δεν μπορεί να βρει έγκαιρα το γιατρό του, αλλά δεν μπορεί να αγοράσει το φάρμακό του, γιατί η συμμετοχή του ασφαλισμένου έχει ανέβει σε δυσθεώρητα ύψη.\nΣπουδαίο ρόλο σε αυτήν την κατάσταση μπορεί να παίξει η Τοπική Αυτοδιοίκηση, που δεν πρέπει να μένει αμέτοχη σε συνθήκες κρίσης. Ειδικά στον τομέα των ιατρικών υπηρεσιών, όσοι Δήμοι διέθεταν οργανωμένα δημοτικά ιατρεία, κατάφεραν σε συνεργασία με εθελοντές ιατρούς να λειτουργήσουν ενισχυτικά προς τις δομές του δημόσιου συστήματος υγείας. Στην Καλαμάτα ανεξάρτητες δομές βασιζόμενες στο εθελοντικό κίνημα, όπως το κοινωνικό ιατρείο, προσέφεραν σημαντική ιατροφαρμακευτική φροντίδα στους ανασφάλιστους και τους άπορους».\nΩς πολίτες πρέπει να απαιτήσουμε ανασυγκρότηση του δημόσιου συστήματος υγείας. Απαιτείται τομή. Είναι αδιανόητο το κράτος να αντιμετωπίζει τον άνθρωπο ως μέγεθος στατιστικών».tharrosnews.gr\n26 Μάιος 2015 - 08:35 Τοπικά Νέα 189 views\nΕΣΠΑ 2014-2020: Χρηματοδότηση έως 60.000 ευρώ για ίδρυση νεοφυών επιχειρήσεων\nΜετράει αντίστροφα ο χρόνος για τον ανασχηματισμό\nΣτον Ολυμπιακό και επίσημα ο Αφελάι!\nΏρα Ευρώπης για τον Παναθηναϊκό\nΔιατροφή με πράσινες μπανάνες και λίπη για καλή υγεία και ευεξία προτείνει Βρετανός ερευνητής